**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | KNJIŽEVNOST I STVARALAŠTVO | | |
| **TEMA:** | NA KRAJU SMO PRIČE, TO JE DOBAR ZNAK, ZBUNJENI PRVAŠIĆ POSTAO JE ĐAK | | |
| **NASTAVNI SADRŽAJ:** | MOJA DOMOVINA - interpretacija | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - čita riječi, rečenice, tekstove primjereno početnom opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glasove i slova u cjelovitu riječ, a riječi u rečenicu  - prepisuje riječi i rečenice  - oblikuje kratak pisani tekst primjeren početnom opismenjavanju  **OŠ HJ B. 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom  - govori o čemu razmišlja i kako se osjeća nakon čitanja/slušanja književnoga teksta  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje  **OŠ HJ C. 1. 1 Učenik sluša/čita tekst u skladu s početnim opismenjavanjem i pronalazi podatke u tekstu.**  - izdvaja jedan ili više podataka iz teksta prema unaprijed zadanim pitanjima  - crtežom i riječima izražava o čemu tekst govori | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. DOMOVINA**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Komunikacijska situacija: Kamo žurite kad vam se nešto lijepo ili ružno dogodi? S kime jedva čekate podijeliti vijesti? Što čini vaš dom? Kako se zove naša domovina? Koji je glavni grad Hrvatske? Koje sve dijelove Hrvatske poznajete? Koje ste dijelove obišli?  **2. SLUŠAM PJESMU**  **Ishod aktivnosti:** učenik sluša jednostavne tekstove iz različitih izvora.  **Opis aktivnosti:**  Učenici sjede u krugu. Učiteljica/učitelj čita pjesmu *Moja domovina* (Zvučna čitanka)  Učiteljica/učitelj prije čitanja postavlja pitanje: U kojoj riječi čuvamo dom? Učenici pažljivo slušaju da mogu odgovoriti na pitanje.  **3. RAZUMIJEM ŠTO SLUŠAM**  **Ishod aktivnosti:** učenik govori o čemu razmišlja i kako se osjeća nakon čitanja/slušanja književnoga teksta; izražava opisane situacije i doživljeno u književnome tekstu riječima, crtežom i pokretom; izdvaja jedan ili više podataka iz teksta prema unaprijed zadanim pitanjima; odgovara na pitanja o slušanome tekstu; čita riječi, rečenice, tekstove primjereno početnom opismenjavanju.  **Opis aktivnosti:**  Učenici iznose svoje osjećaje nakon slušanja priče.  Odgovaraju na pitanje postavljeno prije slušanja. (Dom se čuva u riječi domovina.) Učenici čitaju pjesmu još jednom tako da svatko čita jedan red - stih.  Učiteljica/učitelj pitanjima vodi učenike kroz sadržajnu analizu teksta: Što sve čini dom? Što se događa s domom kad putujemo? U kojoj riječi ga čuvamo? Što se mijenja u našim srcima? Zašto volimo domovinu?  **4. PIŠEM I CRTAM**  **Ishod aktivnosti:** učenik povezuje glasove i slova u cjelovitu riječ, a riječi u rečenicu; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje; crtežom i riječima izražava o čemu tekst govori; prepisuje riječi i rečenice; sluša i razumije uputu i postupa prema uputi.  **Opis aktivnosti:**  Učiteljica/učitelj na ploču zapisuje naslov pjesme i nekoliko rečenica o njoj, a učenici prepisuju u pisanke.  MOJA DOMOVINA  - PJESMA  VOLIM DOMOVINU JER JE U NJOJ MOJ DOM.  NAŠA DOMOVINA JE HRVATSKA.  GLAVNI GRAD JE ZAGREB.  Učenici trebaju nacrtati dio svog zavičaja koji im se posebno sviđa (ili nekakvu posebnost iz zavičaja). | Zvučna čitanka: [Moja domovina](https://hr.izzi.digital/DOS/104/633.html#block-8328) | OŠ LK - A. 1. 1 - Učenik prepoznaje umjetnost kao način komunikacije i odgovora na različite poticaje likovnim izražavanjem.  PID OŠ – A. 1. 3 - Opisuje organiziranost zajednice u svome okružju te prepoznaje važnost pravila za njezino djelovanje.  GOO – A. 1. 1 – Razvija socijalnu osjetljivost, empatiju i uzajamno poštovanje u razredu  OSR – A. 1. 2 - Emocije iskazuje u skladu s situacijom i općeprihvaćenim normama; B. 1. 1 - Važno je razumjeti tuđe potrebe i osjećaje; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ODR – A. 1. 1 - Prepoznaje svoje mjesto i povezanost s drugima u zajednici; B. 1. 2 - Primjenjuje komunikacijske, praktične i socijalne vještine. |