**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA (PRIPREMNO RAZDOBLJE) | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | SVAKA SLIKA PUNO RIJEČI | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - upotrebljava riječi: molim, hvala, oprosti, izvoli  - govori više cjelovitih rečenica tematski povezanih u cjelinu  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. NAĐI ISTE ZNAKOVE**  **Ishod aktivnosti:** učenik razgovara u skladu sa svojim interesima i potrebama, točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi, sluša i razumije uputu i postupa prema uputi.  **Opis aktivnosti:**  Komunikacijska situacija prije aktivnosti: pripremiti različite piktograme (znakove) na *postit* papirićima (znakovi mogu biti emotikoni, geometrijski likovi, jednostavni crteži). Svaki znak ima svoj par. Učenicima zalijepiti znakove na leđa. Zadatak učenika je pronaći par neverbalnom komunikacijom. Parovi zajednički dogovaraju  što znak predstavlja, koju poruku šalje te prezentiraju pred ostatkom razreda.  Učenici promatraju tablicu u 7. zadatku. Promatraju znakove u redovima, a zatim u stupcima. Opisuju i imenuju znakove koji su nacrtani. Učiteljica/učitelj objašnjava zadatak. Učenici samostalno pokušavaju pronaći i zaokružiti po tri ista znaka u nizu.  **2. KOLIKO IMA ZNAKOVA**  **Ishod aktivnosti:** učenik sluša i razumije uputu i postupa prema uputi, poštuje pravila uljudnoga ophođenja tijekom razgovora.  **Opis aktivnosti:**  Učenici promatraju znakove u 8. zadatku. Što nam kazuje pojedini znak? Učenici prebrojavaju koliko ima pojedinih znakova. Upisuju broj u prazan kvadratić pokraj znaka. Učiteljica/učitelj zapisuje broj na ploču ukoliko netko od učenika ne zna zapisati broj. Učenici uspoređuju kojih znakova ima više, a kojih manje, kojeg znaka ima najviše, a kojeg najmanje.  **3. PRIČAM PRIČU**  **Ishod aktivnosti:** učenik upotrebljava riječi: molim, hvala, oprosti, izvoli, govori više cjelovitih rečenica tematski povezanih u cjelinu, točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi.  **Opis aktivnosti:**  Komunikacijska situacija prije aktivnosti: učenicima se može ispričati kratka anegdota. Prije pričanja postaviti problemsko pitanje: Zašto je Nina zaustavila Tina?  *Nina i Tino krenuli su u prvi razred. Za vrijeme* školskog *odmora Tino je rekao da mora ići u toalet, ali nije bio siguran gdje se nalazi. Nina mu je pomogla i odvela ga do prostorija koje traži. Na prostorijama su bili ovi znakovi (učiteljica/učitelj pokazuje znakove za muški i* ženski *toalet). Tino je zahvalio Nini i krenuo u prostoriju koja ima ovaj znak (učiteljica/učitelj pokazuje znak za* ženski *toalet). Nina je viknula: “Ne!”*  Učenici promatraju ilustracije u Početnici. Opisuju svaku pojedinu sličicu. Učiteljica/učitelj ih usmjerava pita-  njima. Učenici razmišljaju, razgovaraju, promatraju, uspoređuju i povezuju situacije s vlastitim iskustvom. Na  što nas znakovi upozoravaju? Što znače? Ima li ih u našoj okolini, na putu od kuće do škole?  Nakon što opišu sliku po sliku učenici opisuju po dvije slike da bi na kraju došli do priče koju nekoliko učenika pokušava samostalno ispričati.  **4. CRTAMO ZNAKOVE**  **Ishod aktivnosti:** učenik sluša i razumije uputu i postupa prema uputi, poštuje pravila uljudnoga ophođenja tijekom razgovora.  **Opis aktivnosti:**  Učenici u 2. zadatku trebaju nacrtati pet znakova koji se nalaze u priči. Promatraju ponovo sličice i pronalaze znakove. Nakon opisa oblika i značenja svakog znaka učenici pristupaju individualnom crtanju.  Komunikacijska situacija: razgovor o potrebi za nekim novim znakovima. Učenici iznose svoje stavove, razmišljanja, objašnjavaju ih, uspoređuju i predlažu izgled i poruku nekog novog znaka (piktograma).  Nakon što su nacrtali znakove iz priče crtaju neki svoj novi znak u okvirić u 6. zadatku. | Uz predložene aktivnosti moguće je koristiti digitalne objekte iz nastavne jedinice [*Lijepe riječi*](https://hr.izzi.digital/DOS/104/325.html#block-339). | OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu  s komunikacijskim pravilima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska.  PID OŠ – A. 1. 3 - pre- poznaje organizaciju prometa (promet, prometnica, pješaci, vozači, prometni znakovi); opisuje organiziranost zajednice u svome okružju te prepozna-  je važnost pravila za njezino djelovanje.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadat- ka; podržava uspjeh zajednički planiranih aktivnosti.  MAT OŠ – A. 1. 4 - Određuje odnos među količinama riječima: više – manje – jednako; E. 1. 1 - Čita i tumači podatke  prikazane piktogramima i jednostavnim tablicama.  OŠ LK – A. 1. 1. - Odgovara likovnim i vizualnim izražavanjem na razne vrste poticaja.  IKT – A. 1. 1 Učenik uz pomoć učitelja odabire odgovarajuću digitalnu tehnologiju za obavlja- nje jednostavnih zadataka. |