**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA (PRIPREMNO RAZDOBLJE) | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | ČITANJE NAJDRAŽE SLIKOVNICE | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ B. 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom  - govori o čemu razmišlja i kako se osjeća nakon čitanja/slušanja književnoga teksta  **OŠ HJ B. 1. 2 Učenik sluša/čita književni tekst, izražava o čemu tekst govori i prepoznaje književne tekstove prema obliku u skladu s jezičnim razvojem i dobi**.  - opisuje situacije, događaje i likove u književnim tekstovima  - prepoznaje čudesne i izmišljene elemente u pjesmama za djecu i bajkama  **OŠ HJ B. 1. 3 Učenik izabire ponuđene književne tekstove i čita/sluša ih s razumijevanjem prema vlastitome interesu.**  - upoznaje se s različitim vrstama slikovnica  - preporučuje pročitane slikovnice i priče drugim učenicima  - objašnjava vlastiti izbor slikovnica  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje  - razvija vlastiti potencijal za stvaralaštvo | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PREDSTAVLJANJE SLIKOVNICE**  **Ishod aktivnosti:** učenik se upoznaje s različitim vrstama slikovnica; preporučuje pročitane slikovnice i priče drugim učenicima; objašnjava vlastiti izbor slikovnica; razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi.  **Opis aktivnosti:**  Učenici na sat donose svoje najdraže slikovnice. Oni koji žele slikovnicu predstavljaju razredu u nekoliko rečenica (zašto je to njihova omiljena slikovnica, tko im je čitao tu slikovnicu…). Nije potrebno prepričavati sadržaj slikovnice.  **2. SLUŠAM PRIČU**  **Ishod aktivnosti:** učenik sluša jednostavne tekstove iz različitih izvora; odgovara na pitanja o slušanome tekstu;  razgovara u skladu sa svojim interesima i potrebama; sluša i razumije uputu i postupa prema uputi; govori o  čemu razmišlja i kako se osjeća nakon čitanja/slušanja književnoga teksta; opisuje situacije, događaje i likove u  književnim tekstovima; prepoznaje čudesne i izmišljene elemente u pjesmama za djecu i bajkama.  **Opis aktivnosti:**  Učenici podizanjem ruku glasaju koju će slikovnicu čitati. Nakon odabira učiteljica/učitelj pokreće komunikacijsku situaciju u kojoj učenici iznose svoje zaključke o slikovnici kao vrsti knjige. (Priča je ispričana pomoću teksta i ilustracije. Količina teksta se povećava s uzrastom djeteta kojem je namijenjena.)  Učiteljica/učitelj čita slikovnicu koju su učenici odabrali. Nakon što im je pročitana slikovnica, učenici iznose svoje osjećaje i dojmove. Učiteljica/učitelj pitanjima uvodi učenike u kratku sadržajnu analizu. Učenici nabraja- ju obilježja bajke: nestvarne likove, izmišljene događaje i sl.  **3. CRTAM NAJZANIMLJIVIJI LIK**  **Ishod aktivnosti:** učenik točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; izražava opisane situacije i doživljeno u književnome tekstu riječima, crtežom i pokretom; sluša i razumije uputu i postupa prema uputi.  **Opis aktivnosti:**  Svaki učenik bira lik koji mu se, u pročitanoj slikovnici, najviše svidio. Redom, kako sjede, govore koji su lik oda- brali i zašto (najhrabriji lik, najsmješniji, zločest, pažljiv…). Učiteljica/učitelj svakome daje papir na koji trebaju nacrtati odabrani lik onako kako ga oni zamišljaju. Učiteljica/učitelj radove učenika stavlja na ploču na način da iste likove stavlja jedan pored drugoga. Učenici uočavaju da svatko od njih književni lik doživljava na svoj način, a potom se njihovi crteži mogu usporediti i s ilustracijom lika u slikovnici.  **4. MOJ KRAJ PRIČE**  **Ishod aktivnosti:** učenik se koristi jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje; razvija vlastiti potencijal za stvaralaštvo; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učenici dobivaju zadatak da u paru porazgovaraju i razmisle kako bi mogli promijeniti kraj priče. Nekoliko učenika priča novu priču. |  | OŠ LK – 1. A. 1 – Učenik odgovara likovnim i vizualnim izražavanjem na razne vrste poticaja.  PID OŠ – C. 1. 2 – Učenik predlaže načine rješavanja problema.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1. - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s  komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |