**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | NA KRAJU SMO PRIČE, TO JE DOBAR ZNAK, ZBUNJENI PRVAŠIĆ POSTAO JE ĐAK | | |
| **NASTAVNI SADRŽAJ:** | JEZIČNE IGRE | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - povezuje napisano slovo s glasom  - čita riječi, rečenice, tekstove primjereno početnomu opismenjavanju  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnom opismenjavanju.**  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ZADNJI SLOG - PRVI SLOG**  **Ishod aktivnosti:** učenik poštuje pravila uljudnoga ophođenja tijekom razgovora; razgovara u skladu sa svojim interesima i potrebama; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici sjede u formaciji kruga. Učiteljica/učitelj sjedi s njima i objašnjava im zadatak: Ona/on izgovara riječ, a učenik s lijeve strane treba odrediti zadnje slovo riječi i smisliti rije**č** kojoj je to slovo prvo (npr. PUŽ – ŽIR – RU- KOMET – TORBA...).  **2. SMIŠLJAMO RIJEČI**  **Ishod aktivnosti:** učenik povezuje napisano slovo s glasom; povezuje glasove i slova u slogove i cjelovitu riječ te riječi u rečenicu; piše riječi i rečenice samo naučenim slovima; čita riječi, rečenice, tekstove primjereno početnomu opismenjavanju.  **Opis aktivnosti:**  Učenici su podijeljeni u grupe po četvero. Učiteljica/učitelj na ploču stavlja karticu sa slogom MA i zadaje učenicima da smisle što više riječi koje počinju, a zatim koje završavaju tim slogom.  Npr.  **MA - POČETAK MA - KRAJ**  marama tama  mačka oprema  malina mama  mama kuma  mast puma  Učenici čitaju riječi koje su napisali. Učiteljica/učitelj ispravlja ukoliko je riječ pogrešno napisana.  **3. SVE RADIM SUPROTNO**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učiteljica/učitelj izgovara riječi koje opisuju određenu aktivnost, a učenici trebaju napraviti radnju koja je suprotna zadanoj:  skoči – čučnuti  čučni – skočiti  sjedni – ustati  ustani – sjesti  podigni lijevu ruku – dižu desnu nogu itd.  **4. TRAŽIMO RIJEČI**  **Ishod aktivnosti:** učenik povezuje napisano slovo s glasom; čita riječi, rečenice, tekstove primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici su u parovima. Učiteljica/učitelj priprema osmosmjerku za svaki par. Učenici ponavljaju na koji se način osmosmjerke rješavaju. Pobjednik je par koji prvi otkrije traženi pojam sastavljen od slova koja su preostala. | Mogu se koristiti preostali objekti iz digitalnih obrazovnih sadržaja. | OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka OSR – A. 1. 1 - Opisuje svoje  želje i interese; B. 1. 2 - Aktivno sluša, daje i prima povratne in- formacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima, rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |