**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | |
| **TEMA:** | PROLJEĆE NAS BOJAMA VESELI, ČUVATI PRIRODU SVE JE ŠTO ŽELI | | |
| **NASTAVNI SADRŽAJ:** | VJEŽBA PISANJA (IGROKAZ) | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - samostalno piše riječi i rečenice samo naučenim slovima  - oblikuje kratak pisani tekst primjeren početnom opismenjavanju  - piše rečenični znak na kraju rečenice  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje  - istražuje, eksperimentira i slobodno radi na temi koja mu je bliska | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OLUJA IDEJA**  **Ishod aktivnosti:** učenik poštuje pravila uljudnoga ophođenja tijekom razgovora; razgovara u skladu sa svojim interesima i potrebama; čita riječi, rečenice, tekstove primjereno početnomu opismenjavanju; samostalno piše riječi i rečenice samo naučenim slovima; sluša i razumije uputu i postupa prema uputi.  **Opis aktivnosti:**  Učiteljica/učitelj učenicima dijeli papiriće na koje trebaju zapisati riječ koja im prva padne napamet kad čuju riječ KAZALIŠTE („oluja ideja“). Papiriće s napisanim riječima učenici stavljaju na ploču.  Komunikacijska situacija: Učiteljica/učitelj čita riječi koje su učenici napisali i razgovara s učenicima o njima.  **2. LIKOVI RAZGOVARAJU**  **Ishod aktivnosti:** učenikkoristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje; istražuje, eksperimentira i slobodno radi na temi koja mu je bliska; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Komunikacijska situacija: učenici se prisjećaju igrokaza koje su čitali do sada.  Učiteljica/učitelj zadaje zadatak: Najprije pronađite dva lika koji će razgovarati (mogu biti, ljudi, životinje, predmeti), zatim osmislite kratki razgovor između likova. Zadatak izvršavaju u paru.  **3. PIŠEMO IGROKAZ**  **Ishod aktivnosti:** učenik samostalno piše riječi i rečenice samo naučenim slovima; oblikuje kratak pisani tekst primjeren početnom opismenjavanju; piše rečenični znak na kraju rečenice; sluša i razumije uputu i postupa prema uputi.  **Opis aktivnosti:**  Učenici su i dalje podijeljeni u parove. Zadatak je na papir napisati igrokaz (pišu po ulogama). Igrokazu treba dati naslov te naznačiti što koji lik govori. Učiteljica/učitelj obilazi radna mjesta i pomaže učenicima oblikovati njihovu ideju.  **4. PLAKAT ZA PREDSTAVU**  **Ishod aktivnosti:** učenik čita riječi, rečenice, tekstove primjereno početnomu opismenjavanju; poštuje pravila uljudnoga ophođenja tijekom razgovora; razgovara u skladu sa svojim interesima i potrebama; sluša i razumije uputu i postupa prema uputi.  **Opis aktivnosti:**  Učenici čitaju igrokaz po ulogama.  Učenici trebaju nacrtati plakat za svoju predstavu (igrokaz). Na plakatu treba biti napisan naslov igrokaza i nacrtani likovi koji se spominju u igrokazu. Plakate učiteljica/učitelj izlaže na razrednom panou. |  | OŠ LK - A. 1. 1 - Učenik prepoznaje umjetnost kao način komunikacije i odgovara na različite poticaje likovnim izražavanjem.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine; C. 1. 3 - Opisuje aktivnosti kojima može pomoći u obitelji i razredu; opisuje situacije u kojima treba pomagati drugima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 1. A – Razlikuje primjereno od neprimjerenog ponašanja; B. 1. 3. A – Prepoznaje igru kao važnu razvojnu i društvenu aktivnost.  ODR – B. 1. 2 - Primjenjuje komunikacijske, praktične i socijalne vještine; C. 1. 2 - Razlikuje dobar od lošeg odnosa između ljudi. |