**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA (PRIPREMNO RAZDOBLJE) | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | PREDVJEŽBE POČETNOG ČITANJA I PISANJA | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. IGRA PANTOMIME**  **Ishod aktivnosti:** učenik poštuje pravila uljudnoga ophođenja tijekom razgovora, sluša i razumije uputu i postupa prema uputi.  **Opis aktivnosti:**  Komunikacijska situacija prije aktivnosti: potaknuti razgovor o djelatnicima u školi, njihovu radu te usporediti s radom ukućana ili članova obitelji.  Učiteljica/učitelj objašnjava učenicima igru pantomime. Dogovara se da će se u današnjoj igri pokazivati razna zanimanja. Jedan učenik dolazi pred ploču i pantomimom pokazuje određeno zanimanje po vlastitom izboru. Ostali učenici pokušavaju pogoditi zanimanje koje učenik pokazuje. Učenik koji pogodi na redu je za pokazivanje.  **2. NASTAVI NIZ**  **Ishod aktivnosti:** sluša i razumije uputu i postupa prema uputi.  **Opis aktivnosti:**  Komunikacijska situacija prije aktivnosti: potaknuti razgovor o održavanju prostora i radnog mjesta urednim. Uočiti i usporediti odnose među predmetima (iznad, ispod, u sredini; uspravno, položeno, ukoso).  Učenici “popunjavaju police” u 7. zadatku na str. 42 (grafomotorička vježba - crtaju uspravne crte, vodoravne i kose crte).  **3. VEĆE, MANJE, JEDNAKO**  **Ishod aktivnosti:** učenik razgovara u skladu sa svojim interesima i potrebama, poštuje pravila uljudnoga ophođenja tijekom razgovora.  **Opis aktivnosti:**  Komunikacijska situacija prije aktivnosti: uočavanje, imenovanje i uspoređivanje tiskanih formata i digitalnih izvora tekstova (novine, slikovnica, knjiga, tablet). Povezivanje s vlastitim iskustvom.  Učenici rješavaju 9. i 10. zadatak u Početnici (str. 51). Opisuju ilustracije i ponavljaju pojmove veće, manje i jednako.  **4. DO LOPTICE S PLANOM PUTA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici su podijeljeni u dvije skupine. Svaka skupina ima papir i lopticu. Po jedan učenik iz svake skupine žmiri. Zadatak je skupine sakriti lopticu i nacrtati put do nje kroz učionicu. Učenici koji su žmirili trebaju naći lopticu suprotne skupine prema planu (moguće je i navođenje riječima NAPRIJED, NAZAD, LIJEVO, DESNO). Pobjeđuje skupina čiji igrač prvi pronađe lopticu. Igra se može ponoviti nekoliko puta. | [Objekt Tko su djelatnici?](https://hr.izzi.digital/DOS/104/1570.html#block-33240)  [Objekt Ispravi pogreške u nizu](https://hr.izzi.digital/DOS/104/345.html#block-13483)  [Objekt Što je veće, a što manje?](https://hr.izzi.digital/DOS/104/341.html#block-9008) | OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; A. 1. 4 - Opisuje svoje školske obveze i radne navike; opisuje zanimanja i navodi razlike među njima; u igri preuzima uloge različitih zanimanja; C. 1. 3 - Aktivno sudjeluje u aktivnostima skupine; pomaže učenicima u razredu različitim aktivnostima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska.  PID OŠ – A. 1. 3 - Uspoređuje organizaciju doma i škole (članovi obitelji, djelatnici u školi, radni prostor, prostorije...); opisuje svoje dužnosti u zajednicama kojima pripada; B. 1. 3 - Istražuje vlastiti položaj, položaj druge osobe i položaj predmeta u prostornim odnosima u učionici i izvan učionice; prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad; uočava promjenjivost prostornih odnosa mijenjajući položaje u prostoru.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadat- ka; podržava uspjeh zajednički planiranih aktivnosti.  MAT OŠ – E. 1. 1 - Čita i tumači podatke prikazane piktogramima i jednostavnim tablicama.  OŠ LK – A. 1. 1- Odgovara likovnim i vizualnim izražavanjem na razne vrste poticaja. |