**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | DIKTAT (provjera pisanja) | | |
| **ISHODI:** | **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - povezuje glasove i slova u cjelovitu riječ, a riječi u rečenicu  - piše velika i mala slova školskoga formalnog pisma  - piše veliko početno slovo: prva riječ u rečenici, imena i prezimena ljudi i imena naselja ili mjesta u užem okružju  - piše rečenični znak na kraju rečenice  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - izvodi glasovnu analizu i sintezu pravilno izgovara glasove i naglašava riječi primjereno početnomu opismenjavanju | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ANALIZA - SINTEZA**  **Ishod aktivnosti:** učenik izvodi glasovnu analizu i sintezu pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učiteljica/učitelj priprema nekoliko kartica sa slikama. Učenik odabire karticu i imenuje ono što je na njoj govoreći slovo po slovo (npr. na kartici je šalica, a učenik kazuje Š - A - L - I - C – A), zatim proziva nekoga od učenika te postavlja pitanje: Što je na slici? Učenik kojeg prozove treba odgovoriti. Učenik koji je točno odgovorio, odabire drugu karticu. Kada učiteljica/učitelj odredi igra se obrnuto. Učenik koji odabere karticu kaže riječ, a učenik kojeg prozove treba reći slova od kojih se riječ sastoji.  **2. PIŠEM PO DIKTATU**  **Ishod aktivnosti:** učenik povezuje glas s odgovarajućim slovom; povezuje glasove i slova u cjelovitu riječ, a riječi u rečenicu; piše velika i mala slova školskoga formalnog pisma; ističe pisanje velikog početnog slova: prva riječ u rečenici, vlastita imena i prezimena ljudi i imena naselja ili mjesta u užem okružju; piše rečenični znak na kraju rečenice.  **Opis aktivnosti:**  Učiteljica/učitelj daje učenicima upute za pisanje diktata: zapisuju riječi i rečenice po diktatu. Učiteljica/učitelj čita riječi i rečenice. Učenici broje koliko rečenica ima riječi. Nekoliko učenika ponavlja riječ ili rečenicu, a zatim učenici samostalno zapisuju u pisanke.  **REP, KUPUS, RUPA, DLAKA**  **GDJE SE SAKRIO ZEKO?**  **ON RADO JEDE MRKVU.**  **VOLI I OSTALO POVRĆE.**  **ZATO IMA JAKE I ZDRAVE ZUBE.**  **ENO GA U VRTU!**  **IMA DUGE UŠI.**  **3. ISPRAVAK DIKTATA**  Kod ispravljanja diktata kao grešku ne treba brojati zamjenu slova č/ć. Pogrešno napisano slovo treba ispraviti,  ali takvu grešku ne bi trebalo bodovati. Prijedlog bodovanja: svaka riječ u rečenici i rečenični znak nose jedan  bod. Predloženi diktat tako bi imao 35 bodova.  Napomena: Prema razini usvojenosti ishoda iz prve domene, diktat može biti manjeg opsega rečenica. | OSR – B. 1. 2. Aktivno sluša, daje i prima povratne informacije i komunicira u skladu s komunikacijskim pravilima; C. 1. 2. Ponaša se u skladu s pravilima skupine; prepoznaje pravedno i pošteno ponašanje.  GOO – C. 1. 1. Uključuje se u zajedničke aktivnosti razrednog odjela i izvršava svoj dio zadatka.  UKU – A. 1. 3. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema; B. 1. 4. 4. Samovrednovanje/samoprocjena: Na poticaj i uz pomoć učitelja procjenjuje je li uspješno riješio zadatak ili naučio. |

Prilog - slike

