**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA (PRIPREMNO RAZDOBLJE), KNJIŽEVNOST I STVARALAŠTVO | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | CRTAM, PIŠEM, GUMICOM BRIŠEM | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - poštuje pravila uljudnoga ophođenja tijekom razgovora  **OŠ HJ A**. **1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PRVO SLOVO MOGA IMENA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici sjede u krugu. Jedan učenik izgovara svoje ime, a lijevi i desni susjedi trebaju reći riječ koja počinje istim glasom kao i prijateljevo ime. Učenici imaju nekoliko sekundi da razmisle i pronađu riječ koja počinje zadanim glasom.  **2. PROČITAJ I DOPIŠI**  **Ishod aktivnosti:** učenik razgovara u skladu sa svojim interesima i potrebama, poštuje pravila uljudnoga ophođenja tijekom razgovora, sluša i razumije uputu i postupa prema uputi.  **Opis aktivnosti:**  Učenici globalno čitaju riječi na karticama u 7. zadatku. Promatraju ilustracije (rečenice) i zaključuju koja riječ pripada kojoj rečenici. S praznim crtama spajaju pripadajuće riječi.  **REKREATIVNA PAUZA:** učenici glume kako se kreće određena životinja . Zadatak je da naziv životinje koje će oponašati počinje istim početnim glasom (npr, miš, mačka, majmun, medvjed…). Jedan učenik pokazuje, a ostali ponavljaju pokrete.  **3. DOVRŠI PRIČU**  **Ishod aktivnosti:** učenik izražava opisane situacije i doživljeno u književnome tekstu riječima, crtežom i pokretom, sluša i razumije uputu i postupa prema uputi.  **Opis aktivnosti:**  Učiteljica/učitelj čita uvod u priču.  Jedne jesenske noći mali pas Floki zaspao je kraj klupe u parku. Noć je bila mračna, hladna i padala je kiša. Floki je…  Učenik nadograđuje, izmišlja nastavak i završetak priče. Nakon što je nekoliko učenika ispričalo svoj nastavak i kraj priče učenici trebaju nacrtati priču.  **4. POSPREMI STVARI U ORMAR**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici promatraju ilustraciju u Početnici (6. zadatak).  Djevojčica Hana i dječak Dino spremaju sobu. Hana je spremila sve predmete koji počinju istim glasom kao njezino ime, a Dino je u svoj dio ormara pospremio sve stvari koje počinju istim glasom kao njegovo ime.  Učenici imenuju sve predmete koje prepoznaju. Kojim glasom počinje Hanino ime? Koji predmeti počinju glasom H? Spoji predmete s dijelom ormara na kojem je slovo H. Kojim glasom počinje Dinovo ime? Koji predmeti počinju glasom D? Spoji predmete s dijelom ormara na kojem je slovo D. Nakon aktivnosti moguće je tablično ili grafički razvrstati predmete te usporediti njihovu količinu, namjenu ili prema nekom drugom odabranom kriteriju. |  | GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - 1. 3 - Opisuje svoje želje i interese; B. 1.  2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  PID OŠ – A. 1. 1 - dijelovi i cjeline imaju različita svojstva/obilježja; razvrstava bića, tvari ili pojave u skupi- ne primjenom određenoga kriterija, objašnjavajući sličnosti i razlike među njima; C. 1. 1 - zaključuje o svome ponašanju, odnosu i postupcima prema drugima i promišlja o utjecaju tih postupaka na druge.  MAT OŠ – E. 1. 1 - Određuje skup prema nekome svojstvu. |