**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | KNJIŽEVNOST I STVARALAŠTVO | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | SLOVA *K* I *G* | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnomu opismenjavanju i obilježjima jezičnoga razvoja.**  - prepoznaje slova  - povezuje glasove i slova u slogove i cjelovitu riječ te riječi u rečenicu  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glasove i slova u cjelovitu riječ, a riječi u rečenicu  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i  stvaralačko mišljenje  **OŠ HJ C. 1. 1 Učenik sluša/čita tekst u skladu s početnim opismenjavanjem i pronalazi podatke u tekstu.**  - izdvaja jedan ili više podataka iz teksta prema unaprijed zadanim pitanjima  - crtežom i riječima izražava o čemu tekst govori | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PRONAĐI RIJEČ**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora; prepoznaje slova; povezuje glasove i slova u slogove i cjelovitu riječ te riječi u rečenicu; sluša i razumije uputu i postupa prema uputi.  **Opis aktivnosti:**  Učenici su podijeljeni u grupe po četvero. Učiteljica/učitelj priprema izrezana slova od kojih učenici trebaju sastaviti riječ (koristeći sva slova). Slova lijepe na papir koji će staviti na ploču. Važno je da učiteljica/učitelj odabere riječi u kojima se nalaze slova K i G (kuglica, okruglo, guska, krigla, kragna, kajgana, grašak, glasnik…).  Komunikacijska situacija: Pogledajte riječi na ploči. (Nekoliko učenika čita riječi.) Koja se slova nalaze u svim  riječima?  Učiteljica/učitelj najavljuje priče o slovima K i G.  **2. SLUŠAM PRIČE**  **Ishod aktivnosti**: učenik sluša jednostavne tekstove iz različitih izvora.  **Opis aktivnosti:**  Učenici sjede u krugu. Učiteljica/učitelj čita priče o slovima K i G (zvučna čitanka).  Učiteljica/učitelj prije čitanja učenicima daje uputu: Pažljivo slušajte kako biste mi nakon čitanja mogli reći što je neobično u ovim pričama. Učenici pažljivo slušaju priče.  **3. RAZUMIJEM ŠTO SLUŠAM**  **Ishod aktivnosti:** učenik govori o čemu razmišlja i kako se osjeća nakon čitanja/slušanja književnoga teksta; izražava opisane situacije i doživljeno u književnome tekstu riječima, crtežom i pokretom; izdvaja jedan ili više podataka iz teksta prema unaprijed zadanim pitanjima; odgovara na pitanja o slušanome tekstu.  **Opis aktivnosti:**  Učenici iznose svoje osjećaje nakon slušanja priče.  Učenici razgovaraju o zadatku zadanom prije čitanja/slušanja. (Neobično je što priča o slovu K ima puno riječi koje počinju glasom K, a priča o slovu G ima skoro sve riječi koje počinju slovom G.)  Učiteljica/učitelj pitanjima vodi učenike u sadržajnu analizu priče: Što se može zakačiti na slovo K? Što postaje K kad se stavi oko vrata? Nabroji voće i povrće u kojima čuješ glas K. Gdje se nalazi G? Što još radi G? Objasni riječ gromoglasno. U kojoj riječi su slova K i G zajedno? Nacrtaj što bi slovo K i slovo G mogli nositi na majicama.  **4. PIŠEM I CRTAM**  **Ishod aktivnosti:** učenik povezuje glasove i slova u cjelovitu riječ, a riječi u rečenicu; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje; crtežom i riječima izražava o čemu tekst govori; sluša i razumije uputu i postupa prema uputi.  **Opis aktivnosti:**  Komunikacijska situacija: Što ste nacrtali slovu K? (kragnu, kravatu, kružiće, kapljice…) Što može nositi slovo G? (gumbe, gljive, gliste, golubove…)  Učenici otvaraju pisanke. Učiteljica/učitelj može na ploču zapisati rečenice koje učenici prepisuju u pisanke (prepisuju malim slovima zbog vježbanja velikog slova na početku rečenice i u imenima).  SLOVA K I G  GALEB KIKI GLEDA BRODOVE.  GDJE JE BARBA?  BARBA GORAN IDE NA RUČAK.  KUPIO JE KILOGRAM RIBA. | Zvučna čitanka: [Slova k i g](https://hr.izzi.digital/DOS/104/633.html#block-8321) | OŠ LK A. 1. 1 - Učenik prepoznaje umjetnost kao način komunikacije i odgovora na različite poticaje  likovnim izražavanjem.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 3. A – Prepoznaje igru kao važnu razvojnu i društvenu aktivnost.  ODR – B. 1. 2 - Primjenjuje komunikacijske, praktične i socijalne vještine. |