**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | KNJIŽEVNOST I STVARALAŠTVO | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | LEKTIRA (UVOD) – BAŠ SE VESELIM | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - postavlja jednostavna pitanja, odgovara cjelovitom rečenicom  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ B. 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom  - govori o čemu razmišlja i kako se osjeća nakon čitanja/slušanja književnoga teksta  **OŠ HJ B. 1. 2 Učenik sluša/čita književni tekst, izražava o čemu tekst govori i prepoznaje književne tekstove prema obliku u skladu s jezičnim** **razvojem i dobi.**  - opisuje situacije, događaje i likove u književnim tekstovima  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje  **OŠ HJ C. 1. 1 Učenik sluša/čita tekst u skladu s početnim opismenjavanjem i pronalazi podatke u tekstu.**  - izdvaja jedan ili više podataka iz teksta prema unaprijed zadanim pitanjima  - crtežom i riječima izražava o čemu tekst govori | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO ME VESELI**  **Ishod aktivnosti:** učenik razgovara u skladu sa svojim interesima i potrebama; postavlja jednostavna pitanja, odgovara cjelovitom rečenicom; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učiteljica/učitelj pitanjima potiče komunikacijsku situaciju: Što vas je jučer posebno razveselilo? Kad se vaši roditelji najčešće smiju? Što nasmijava vaše bake i djedove? Tko je u razredu zabavan i zašto? Što može razveseliti učiteljicu/učitelja?  **2. ČITANJE PRIČE**  **Ishod aktivnosti:** učenik sluša jednostavne tekstove iz različitih izvora; govori o čemu razmišlja i kako se osjeća nakon čitanja/slušanja književnoga teksta.  **Opis aktivnosti:**  Učenici sjede u krugu. Zadatak učenika je pažljivo slušati priču i pokušati zapamtiti što je dječak radio kako bi razveselio svoju obitelj.  Učiteljica/učitelj čita cijelu priču.  Nakon slušanja priče učenici odgovaraju na pitanje postavljeno prije čitanja: Što je dječak radio da razveseli svoju obitelj?  **3. RAZUMIJEM PRIČU**  **Ishod aktivnosti:** učenik izražava opisane situacije i doživljeno u književnome tekstu riječima, crtežom i pokretom; odgovara na pitanja o slušanome tekstu; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje; razgovara u skladu sa svojim interesima i potrebama; postavlja jednostavna pitanja, odgovara cjelovitom rečenicom; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; opisuje situacije, događaje i likove u književnim tekstovima.  (Videozapis dostupan je na poveznici <https://www.youtube.com/watch?v=adzTeZ8Vrgc>)  **Opis aktivnosti:**  Učiteljica/učitelj čita slikovnicu *Baš se veselim* po dijelovima:  **Do 11. str.**  Analiza: Tko nam priča ovu priču? Tko čini dječakovu obitelj? Što bi dječak volio? Mogu li svi uvijek biti veseli?  Objasni rečenicu: Blago onom tko zna čemu se tko veseli. Što veseli dječakovu majku?  **Do 20. str.**  Analiza: Što je dječak mislio da veseli tatu nedjeljom? Što je shvatio sad kad je velik? Čime je iznenadio baku kad je bio mali? Čemu se baka u stvari veseli? Što je mislio da veseli djeda? Što djed više voli? Što je mislio da Maricu veseli? Što je shvatio da Maricu veseli?  Objasni rečenicu: Često je teško pogoditi čemu se ja mogu razveseliti.  **Do kraja**  Što ljudi rade za dječaka, a njega to uopće ne veseli? Što tatu veseli navečer? Što veseli djeda? Što djed napravi za baku? Što baka napravi za Maricu? Što dozvoljavaju dječaku samo da bude radostan? Što je dječak odlučio raditi da razveseli svoju obitelj?  SINTEZA: Učenici, vođeni učiteljicom/učiteljem, uočavaju razliku između slikovnice i priče, komentiraju crtež (sličan dječjem, jednostavan, crtan pastelama).  **4. RAZMISLI I NACRTAJ**  **Ishod aktivnosti:** učenikizražava opisane situacije i doživljeno u književnome tekstu riječima, crtežom i pokretom; poštuje pravila uljudnoga ophođenja tijekom razgovora; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje; crtežom i riječima izražava o čemu tekst govori.  **Opis aktivnosti:**  Nacrtaj najsmješniju aktivnost koju je dječak radio misleći da će time razveseliti svoje ukućane. |  | GOO – A. 1. 2 - Uz pomoć učitelja navodi primjere kršenja i načine zaštite dječjih prava u svakodnevnim situacijama.  OSR – A. 1. 2 - Emocije iskazuje u skladu sa situacijom i općeprihvaćenim normama; primjenjuje jednostavnije tehnike kontrole emocija; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 3. A – Prepoznaje igru kao važnu razvojnu i društvenu aktivnost.  ODR – B. 1. 2 - Primjenjuje komunikacijske, praktične i socijalne vještine. |