**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | VRIJEME JURI, ZIMA STIŽE, PRAZNICI SU NAM SVE BLIŽE | | |
| **NASTAVNI SADRŽAJ:** | VELIKO I MALO SLOVO F, f | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  - piše velika i mala slova školskoga formalnog pisma  - prepisuje riječi i rečenice  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLUŠAM I PROMATRAM**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Učenici otvaraju Početnicu. Promatraju ilustraciju i prisjećaju se priče *Fašnik*. Učiteljica/učitelj ih pitanjima uvodi u sadržajnu analizu: Tko su likovi u priči? Što rade? Nabroji maske koje se pojavljuju. Što jede Indijanac? U čemu uživa filmska zvijezda? Čime jede fritule? Kako se zove djevojčica vila? Što radi Frankin otac?  Učiteljica/učitelj zapisuje nazive na ploču. Učenici izvode glasovnu analizu i sintezu riječi na ploči.  FRANKA FOTOGRAFIRA  Učiteljica/učitelj pitanjem usmjerava učenike: Kojim slovom počinju ove dvije riječi? Zaokružuju prvo slovo u riječima napisanim na ploči.  Učiteljica/učitelj najavljuje učenje velikog i malog slova F te piše slova (veliko i malo F) na ploču. Učenici pišu slovo po zraku, a zatim i u prazan prostor na ploči.  **2. GDJE ČUJEM GLAS F**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Komunikacijska situacija: Nekoliko učenika čita riječi u 2. zadatku. Kojim slovom započinju prva i zadnja riječ?  Zaokruži slovo. (Učenici nabrajaju riječi koje počinju glasom F.) U kojoj je riječi F u sredini? Nabroji riječi u kojima je F u sredini. Pronađi riječ u kojoj je F na kraju. (Nabrajaju riječi u kojima je glas F na kraju.)  Učenici opisuju slovo F. Uspoređuju slovo s velikim tiskanim slovom T i L, uspoređuju veliko i malo tiskano  slovo F.  **3. MOJE TIJELO PIŠE SLOVA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici oblikuju slovo svojim tijelima (tjelopis):  - prstima, dlanovima, tijelom  Tjelopis nam ujedno služi i kao rekreativna pauza.  **4. SLOVO F**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici izrađuju slovo F od komadića plastelina. Kada su gotovi sa svojim radovima, slobodno šeću razredom i promatraju uratke ostalih učenika.  Promatraju slova u 4. zadatku. Imenuju slova. Zadatak je dopisati ili precrtati dio napisanoga slova tako da  dobijemo slovo F.  **5. KRALJ I KRALJICA MEĐU SLOVIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; razlikuje slova od drugih znakova.  **Opis aktivnosti:**  Učenici promatraju velika slova napisana u crtovlju. Opisuju svako pojedino slovo. Zaključuju zašto je jedno slovo F zaokruženo i ima krunu - to je zlatno slovo. Učenici pišu veliko slovo F do kraja reda pazeći na razmak između slova i na njihov smještaj u crtovlju nastojeći napisati slova što sličnija zlatnom slovu. Isti postupak ponavljaju i s malim slovom. Rečenicu: Fran svira flautu., prepisuju u crtovlje.  **6. ČITAM I CRTAM**  **Ishod aktivnosti:** učenik čita riječi, rečenice, tekstove primjereno početnomu opismenjavanju; piše velika i mala slova školskoga formalnog pisma; sluša i razumije uputu i postupa prema uputi.  **Opis aktivnosti:**  Učenici čitaju rečenice.  Crtaju glavu i na njoj maštovitu frizuru. | Jedinica [Slovo f](https://hr.izzi.digital/DOS/104/411.html)  Objekt [Koza kod fotografa](https://hr.izzi.digital/DOS/104/411.html#block-21066)  Objekt [Životinje kod fotografa](https://hr.izzi.digital/DOS/104/411.html#block-21096)  Objekt [Pišem *f*](https://hr.izzi.digital/DOS/104/411.html#block-21134)  Objekt [Sve što nedostaje](https://hr.izzi.digital/DOS/104/411.html#block-21264) | OŠ LK A. 1. 1 - Učenik prepoznaje umjetnost kao način komunikacije i odgovora na različite poticaje likovnim izražavanjem.  OŠ TZK A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ODR – A. 1. 1 – Razvija komunikativnost i suradništvo. |