**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | |
| **TEMA:** | U PROMETU PRAVI JE JUNAK, PAMETAN I OPREZAN PJEŠAK | | |
| **NASTAVNI SADRŽAJ:** | PIJETAO I PAUN | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - postavlja jednostavna pitanja, odgovara cjelovitom rečenicom  - govori više cjelovitih rečenica tematski povezanih u smislenu cjelinu  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ B. 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom  - govori o čemu razmišlja i kako se osjeća nakon čitanja/slušanja književnoga teksta  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. NA SLOVO, NA SLOVO**  **Ishod aktivnosti:** učenik poštuje pravila uljudnoga ophođenja tijekom razgovora; sluša i razumije uputu i postupa prema uputi; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje.  **Opis aktivnosti:**  Učenici sjede u krugu. Učiteljica/učitelj priprema veliku kocku na čijim se stranicama nalazi po jedno veliko slovo (npr. P, V, T, L, M, N). Učenik baca kocku i treba reći riječ koja počinje slovom na koje se okrenula kocka.  Učiteljica/učitelj postavlja pitanje: Znate li imena ptica čiji nazivi počinju slovom P? (Ukoliko se učenici ne mogu sjetiti učiteljica ih navodi – ptica koja kukuriče, ptica koja ima veliki rep…)  **2. SLUŠAM PRIČU**  **Ishod aktivnosti:** učenik sluša jednostavne tekstove iz različitih izvora; odgovara na pitanja o slušanome tekstu; govori o čemu razmišlja i kako se osjeća nakon čitanja/slušanja književnoga teksta; razgovara u skladu sa svojim interesima i potrebama; postavlja jednostavna pitanja, odgovara cjelovitom rečenicom; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi.  **Opis aktivnosti:**  Komunikacijska situacija: Znate li imena ptica čiji nazivi počinju slovom P? (Ukoliko se učenici ne mogu sjetiti učiteljica/učitelj ih navodi – ptica koja kukuriče, ptica koja ima veliki, šareni rep, a može pripremiti slike pijetla i pauna koje stavlja na ploču. Učenici opisuju pijetla i pauna.) Poslušajte razgovor između njih dvojice. Učiteljica/učitelj čita igrokaz *Pijetao i paun* (igrokaz se nalazi i na zvučnoj čitanci). Nakon čitanja slijedi kratka sadržajna analiza. Učenici otvaraju Početnicu i uočavaju da je tekst pisan drugačije nego tekstovi koje su do sada upoznali (pjesma i priča). Učiteljica/učitelj objašnjava da se ovako pisani tekst naziva igrokaz te upućuje učenike na koji se način takav tekst čita.  **3. PRAVIM LUTKU ZA PREDSTAVU**  **Ishod aktivnosti:** učenik, sluša i razumije uputu i postupa prema uputi.  **Opis aktivnosti:**  Učenici crtaju odabrani lik iz igrokaza (pijetla ili pauna). Nacrtani lik trebaju izrezati iz papira i zalijepiti na štapić (drveni štapić za ražnjiće). Tako su dobili lutke koje će im poslužiti za dramatizaciju.  **4. I JA MOGU BITI GLUMAC**  **Ishod aktivnosti:** učenik se koristi jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje; govori više cjelovitih rečenica tematski povezanih u smislenu cjelinu; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Nekoliko puta učenici čitači u paru čitaju tekst (po ulogama). Ostali učenici pažljivo slušaju. Nakon nekoliko slušanja učenici pokušavaju dramatizirati tekst (glume govoreći svojim riječima – drže se priče). Mogu i promijeniti kraj, odnosno produžiti priču. Učiteljica/učitelj može pripremiti i paravan (preokrenuta klupa ili bilo što iza čega se učenici mogu sakriti kako bi se vidjele samo „lutke“ pomoću kojih će dramatizirati tekst). | Zvučna čitanka: [Pijetao i paun](https://hr.izzi.digital/DOS/104/633.html#block-8306) | OŠ LK A. 1. 1 - Učenik odgovara likovnim i vizualnim izražavanjem na razne vrste poticaja.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 3. A – Prepoznaje igru kao važnu razvojnu i društvenu aktivnost.  ODR – I .B. 2 - Primjenjuje komunikacijske, praktične i socijalne vještine. |