**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | PROVJERA (rečenica, veliko početno slovo) | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - odgovara cjelovitom rečenicom  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - čita riječi, rečenice, tekstove primjerene početnom opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - piše velika i mala slova školskoga formalnog pisma  - prepisuje riječi i rečenice  - samostalno piše riječi i rečenice samo naučenim slovima  - piše veliko početno slovo: prva riječ u rečenici, imena i prezimena ljudi i imena naselja ili mjesta u užem okružju  - piše rečenični znak na kraju rečenice | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLOVO – RIJEČ – REČENICA**  **Ishod aktivnosti:** učenik razgovara u skladu sa svojim interesima i potrebama; odgovara cjelovitom rečenicom; sluša i razumije uputu i postupa prema uputi.  **Opis aktivnosti:**  Učiteljica/učitelj na ploču piše zbrkane riječi:  **ODLIČNE MOJA PRAVI KOLAČE BAKA**  Komunikacijska situacija: Što je napisano na ploči? Od čega se sastoje riječi? Je li to rečenica? Što trebamo na- praviti da od ovih riječi dobijemo rečenicu? Koji znak treba staviti na kraj? Kakvim slovom treba pisati početak rečenice? Koje još riječi u rečenici treba pisati velikim početnim slovom?  **2. POKAŽI ŠTO ZNAŠ**  **Ishod aktivnosti:** učenik povezuje glasove i slova u cjelovitu riječ, a riječi u rečenicu; piše velika i mala slova školskoga formalnog pisma; prepisuje riječi i rečenice; ističe pisanje velikoga početnog slova: prva riječ u rečenici, vlastita imena i prezimena ljudi i imena naselja ili mjesta u užem okružju; piše rečenični znak na kraju rečenice, izabire riječi kojima razumije značenje i njima oblikuje sintagme i rečenice.  **Opis aktivnosti:**  Učiteljica/učitelj daje učenicima upute za rješavanje zadataka za provjeru stupnja usvojenosti određenih ishoda. Svaku uputu za rješavanje zadataka, kao i rečenice u zadatku u kojem učenici trebaju na kraj rečenica napisati rečenični znak, čita učiteljica/učitelj.  Nakon čitanja upute za svaki pojedini zadatak učenici samostalno rješavaju postavljene zadatke.  **3. ANALIZA REZULTATA**  Nakon svake provjere učiteljica/učitelj treba napraviti analizu uspjeha učenika kao uvid u osposobljenost učenika za primjenu stečenih znanja i vještina. Analiza treba biti kvalitativna i kvantitativna.  KVALITATIVNA ANALIZA – kazuje koliko je učenika riješilo određeni postotak zadataka odnosno koliko su bodova učenici postigli.  KVANTITATIVNA ANALIZA – pokazuje koji tip zadataka su učenici riješili u najvećem odnosno u najmanjem postotku.  Primjer: KVALITATIVA ANALIZA:  ISPIT: 22 boda – 3 učenika  1. zadatak – 4 boda 21 bod - 4 učenika  2. zadatak – 6 bodova 20 bodova – 2 učenika  3. zadatak – 6 bodova 19 bodova – 2 učenika  4. zadatak – 6 bodova 18 bodova - 1 učenik  UKUPNO: 22 boda 17 bodova – 2 učenika  16 bodova – 1 učenik  PRIMJER KVANTITATIVNE ANALIZE: | OSR – B. 1. 2. Aktivno sluša, daje i prima povratne informacije i komunicira u skladu s komunikacijskim pravilima; C. 1. 2. Ponaša se u skladu s pravilima skupine; prepoznaje pravedno i pošteno ponašanje.  GOO – C. 1. 1. Uključuje se u zajedničke aktivnosti razrednog odjela i izvršava svoj dio zadatka.  UKU – A. 1. 3. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema; B. 1. 4. 4. Samovrednovanje/samoprocjena: Na poticaj i uz pomoć učitelja procjenjuje je li uspješno riješio zadatak ili naučio. |