**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA; KULTURA I MEDIJI | | |
| **TEMA:** | PROLJEĆE NAS BOJAMA VESELI, ČUVATI PRIRODU SVE JE ŠTO ŽELI | | |
| **NASTAVNI SADRŽAJ:** | DOKUMENTARNA EMISIJA | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - piše velika i mala slova školskoga formalnog pisma  - prepisuje riječi i rečenice  - samostalno piše riječi i rečenice samo naučenim slovima  - piše rečenični znak na kraju rečenice  **OŠ HJ C. 1. 1 Učenik sluša/čita tekst u skladu s početnim opismenjavanjem i pronalazi podatke u tekstu.**  - izdvaja jedan ili više podataka iz teksta prema unaprijed zadanim pitanjima  **OŠ HJ C. 1. 2 Učenik razlikuje medijske sadržaje primjerene dobi i interesu.**  - izdvaja omiljene medijske sadržaje i razgovara o njima: televizijske i radijske emisije za djecu obrazovnog i dječjeg programa. | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. VOLIM GLEDATI**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora; izdvaja omiljene medijske sadržaje i razgovara o njima: televizijske i radijske emisije za djecu obrazovnog i dječjeg programa.  **Opis aktivnosti:**  Učiteljica/učitelj razgovara s učenicima o televizijskim emisijama koje učenici vole gledati: Što volite gledati na televiziji? (Učenici trebaju objasniti zašto najviše vole emisiju koji su odabrali.) Tko je sve potreban da bi nastao neki film? Tko su glumci? Postoje li filmovi u kojima se ne glumi? (Filmovi o životinjama u prirodi.) Kako zovemo takve filmove?  **2. GLEDAM EMISIJU**  **Ishod aktivnosti:** učenik sluša jednostavne tekstove iz različitih izvora; izdvaja jedan ili više podataka iz teksta  prema unaprijed zadanim pitanjima.  **Opis aktivnosti:**  Učiteljica/učitelj najavljuje gledanje dokumentarne emisije (učenici gledaju emisiju po izboru učiteljice/učitelja). Prije gledanja učenicima treba postaviti pitanja na koje će odgovor čuti ili vidjeti u emisiji.  **3. RAZGOVOR O EMISIJI**  **Ishod aktivnosti:** učenik izdvaja jedan ili više podataka iz teksta prema unaprijed zadanim pitanjima; odgovara na pitanja o slušanome tekstu; poštuje pravila uljudnoga ophođenja tijekom razgovora.  **Opis aktivnosti:**  Učenici iznose svoje osjećaje nakon gledanja emisije te odgovaraju na ranije postavljeno pitanje. Učiteljica/učitelj pitanjima vodi učenike u sadržajnu analizu emisije.  U komunikacijskoj situaciji razvija se razgovor o sličnostima i razlikama između crtanog filma, igranog filma i dokumentarne emisije. Što vam se svidjelo/nije svidjelo u emisiji?  **4. PIŠEM I CRTAM**  **Ishod aktivnosti:** učenik piše velika i mala slova školskoga formalnog pisma; prepisuje riječi i rečenice; samostalno piše riječi i rečenice samo naučenim slovima; piše rečenični znak na kraju rečenice; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učiteljica/učitelj zapisuje nekoliko podataka o emisiji na ploču, a učenici prepisuju u svoje pisanke.  Npr.  IZRADA PISANICA  - dokumentarna emisija  - TEMA: izrada pisanica  Učenici trebaju samostalno zapisati dvije rečenice o emisiji, što im se svidjelo ili nije svidjelo, te nacrtati pisanice u košari.  Prijedlog poveznica:  <https://www.youtube.com/watch?v=16VNmV41QZE>  <https://www.youtube.com/watch?v=mWwUnsW2NqA> | Zanimljivosti o proljetnim običajima i blagdanima:  Modul Šetnja kroz godišnja doba  Jedinica [Proljeće](https://hr.izzi.digital/DOS/104/1583.html)  Podjedinica [Blagdani i običaji proljeća](https://hr.izzi.digital/DOS/104/1591.html) | OŠ LK – A. 1. 1 učenik prepoznaje umjetnost kao način komunikacije i odgovara na različite poticaje likovnim izražavanjem.  GOO – C .1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ODR – B. 1. 2 - Primjenjuje komunikacijske, praktične i socijalne vještine.  POD – A. 1. 3 - Opisuje različita zanimanja; pokazuje različita zanimanja kroz igru. |