**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | VELIKO I MALO SLOVO NJ, nj | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanom tekstu  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  - piše velika i mala slova školskoga formalnog pisma  - prepisuje riječi i rečenice  - samostalno piše riječi i rečenice samo naučenim slovima  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLUŠAM I RAZGOVARAM**  **Ishod aktivnosti:** učenik sluša jednostavne tekstove iz različitih izvora; odgovara na pitanja o slušanom tekstu; razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Komunikacijska situacija: Tko vas je rodio? Gdje ste bili i rasli prije nego što ste se rodili? (U maminom trbuhu.)  Znate li nekoga tko je bio u tatinom trbuhu?  Učiteljica/učitelj najavljuje tekst *Najnježniji tata* (Zvučna čitanka).  Učiteljica/učitelj pitanjima usmjerava razgovor: Po čemu je morski konjic poseban? Zašto se zove konjic? (Podsjeća na konja, na šahovsku figuru.) Čemu im služi rep? Što rade kad su u nevolji?  Učiteljica/učitelj piše na ploču:  MORSKI KONJIC  Komunikacijska situacija: Koliko ima slova u svakoj riječi? Po kojim je riječima životinjica dobila ime? (more i konj) Učiteljica/učitelj zaokružuje slova N i J, odnosno slovo NJ.  **2. GDJE ČUJEM GLAS NJ**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Komunikacijska situacija: Nekoliko učenika čita riječi iz 2. zadatka. Pročitaj prvu riječ. Koje glasove čuješ kad kažeš KONJ? Na kojem se mjestu nalazi glas NJ? Nabrajaju riječi u kojima se glas NJ nalazi na kraju. Učenici govore nekoliko riječi u kojima je NJ na kraju. Gdje se nalazi slovo NJ u riječi KONJIC? Govore riječ u kojoj se NJ nalazi u sredini. Pročitaj riječ u kojoj je NJ na početku. U kojim se još riječima NJ nalazi na početku?  Učenici trebaju zaokružiti zadnje slovo u prvoj riječi.  Učiteljica/učitelj najavljuje učenje slova NJ, nj. Učenici opisuju slovo NJ.  **3. MOJE TIJELO PIŠE SLOVA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici oblikuju slovo svojim tijelima (tjelopis):  - prstima u paru  - dlanovima u paru  - tijelima u trojkama.  Tjelopis nam ujedno služi i kao rekreativna pauza.  **4. TRAŽIM POGREŠKU**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici izrađuju slovo NJ od žica za čišćenje lula. Svaki učenik izrađuje nekoliko slova. Kada su završili sa svojim radovima, učenici slobodno šeću razredom i promatraju uratke ostalih učenika.  Nakon aktivnosti oblikovanja slova slijedi čitanje riječi u 4. zadatku. Zadatak je pronaći i prekrižiti pogrešno napisane riječi.  **5. KRALJ I KRALJICA MEĐU SLOVIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; razlikuje slova od drugih znakova.  **Opis aktivnosti:**  Učenici promatraju velika slova napisana u crtovlju te opisuju svako pojedino slovo. Zaključuju zašto je jedno slovo NJ zaokruženo i ima krunu - to je zlatno slovo. Učenici pišu veliko slovo NJ do kraja reda pazeći na razmak između slova i na njihov smještaj u crtovlju nastojeći napisati slova što sličnija zlatnome slovu. Isti postupak ponavljaju i s malim slovom.  U pisanke zapisuju riječi: **PANJ, SNJEGOVIĆ, NJOKI.**  Zapisati mogu i rečenice:  **ANJA JE PRONAŠLA VRGANJE.**  **SANJIN SVIRA BUBNJEVE.**  **6. DOPUNJAVAM REČENICE**  **Ishod aktivnosti:** učenik čita riječi, rečenice, tekstove primjereno početnomu opismenjavanju; samostalno piše riječi i rečenice samo naučenim slovima; sluša i razumije uputu i postupa prema uputi.  **Opis aktivnosti:**  Učenici pažljivo čitaju rečenice koje trebaju dopuniti ponuđenim riječima. Treba paziti da rečenica ima smisao.  Nekoliko učenika čita svoje dovršene rečenice. | Jedinica [Slovo nj](https://hr.izzi.digital/DOS/104/418.html)  Zvučna čitanka: [Slovo nj](https://hr.izzi.digital/DOS/104/633.html#block-8300) (Najnježniji tata)  Objekt [Vilenjak](https://hr.izzi.digital/DOS/104/418.html#block-23835)  Objekt [Vilinska čarolija](https://hr.izzi.digital/DOS/104/418.html#block-23838)  Objekt [Pišem *nj*](https://hr.izzi.digital/DOS/104/418.html#block-23857)  Objekt [Riječ i slika](https://hr.izzi.digital/DOS/104/418.html#block-23863) | OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ODR – A. 1. 1 – Razvija komunikativnost i suradništvo. |