**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | KNJIŽEVNOST I STVARALAŠTVO | | |
| **TEMA:** | PRIRODA NAM DAJE SVE ŠTO NAM TREBA, SVI SMO POVEZANI ISPOD PLAVOG NEBA | | |
| **NASTAVNI SADRŽAJ:** | ČUVAJTE ZEMLJU NA DLANU | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - čita riječi, rečenice, tekstove primjereno početnom opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - prepisuje riječi i rečenice  **OŠ HJ B. 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom  - govori o čemu razmišlja i kako se osjeća nakon čitanja/slušanja književnoga teksta  **OŠ HJ B. 1. 2 Učenik sluša/čita književni tekst, izražava o čemu tekst govori i prepoznaje književne tekstove prema obliku u skladu s jezičnim** **razvojem i dobi.**  - prepoznaje priču, pjesmu, bajku, zagonetku i igrokaz prema obliku  - prepoznaje i izdvaja riječi koje se rimuju u pjesmama i igrokazima za djecu  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OPISUJEMO SLIKU**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učiteljica/učitelj na ploču stavlja dvije slike: sliku lijepe i očuvane prirodu i sliku zagađene prirode.  Komunikacijska situacija: Učenici promatraju prvu sliku i opisuju što se na njoj nalazi. Što se dogodilo s prirodom na drugoj slici? Tko ju je zagadio? Tko može prirodi vratiti njenu ljepotu?  **2. SLUŠAM PJESMU**  **Ishod aktivnosti:** učenik sluša jednostavne tekstove iz različitih izvora.  **Opis aktivnosti:**  Učenici sjede u krugu. Učiteljica/učitelj čita pjesmu (Zvučna čitanka).  Učiteljica/učitelj prije čitanja postavlja pitanje: Gdje su skrivene priče? Učenici pažljivo slušaju kako bi mogli odgovoriti na pitanje.  **3. RAZUMIJEM ŠTO SLUŠAM**  **Ishod aktivnosti:** učenik govori o čemu razmišlja i kako se osjeća nakon čitanja/slušanja književnoga teksta; izražava opisane situacije i doživljeno u književnome tekstu riječima, crtežom i pokretom; izdvaja jedan ili više podataka iz teksta prema unaprijed zadanim pitanjima; prepoznaje priču, pjesmu, bajku, zagonetku i igrokaz prema obliku; prepoznaje i izdvaja riječi koje se rimuju u pjesmama i igrokazima za djecu; odgovara na pitanja o slušanome tekstu.  **Opis aktivnosti:**  Nakon slušanja pjesmice učenici iznose svoje osjećaje. Odgovaraju na pitanje postavljeno prije slušanja. (Priče su skrivene u moru.)  Učenici otvaraju svoje Početnice, učiteljica/učitelj ih upućuje na uočavanje načina na koji je tekst pisan. Učenici zaključuju da je to pjesma. Po čemu ste još mogli zaključiti da je pročitani tekst pjesma? (Po riječima koje se rimuju.)  Učiteljica/učitelj pitanjima vodi učenike u sadržajnu analiza teksta: Koliko jaka žele biti djeca? Kakva jezera žele? Gdje nastaju biseri? Kakve tajne mogu skrivati? Gdje vjetrovi šapću? Tko skriva svoje priče? Za koga živi Zemlja? Objasni naslov pjesme.  **4. PIŠEM I CRTAM**  **Ishod aktivnosti:** učenik povezuje glasove i slova u cjelovitu riječ, a riječi u rečenicu; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje; crtežom i riječima izražava o čemu tekst govori; prepisuje riječi i rečenice, crtežom i riječima izražava o čemu tekst govori; sluša i razumije uputu i postupa prema uputi.  **Opis aktivnosti:**  Učiteljica/učitelj na ploču zapisuje naslov pjesme i nekoliko rečenica o njoj, učenici prepisuju u pisanke.  ČUVAJTE ZEMLJU NA DLANU  SAŠA VERONEK GERMADNIK  - PJESMA  TREBAMO ČUVATI PRIRODU. NE BACAJ SMEĆE U PRIRODI! NE ZAGAĐUJ VODU!  Učenici trebaju nacrtati tužnu, zagađenu rijeku i veselu, čistu šumu. | Jedinica [Čist i zdrav okoliš - istraživanje](https://hr.izzi.digital/DOS/104/2005.html)  Zvučna čitanka: [Čuvajte Zemlju na dlanu](https://hr.izzi.digital/DOS/104/633.html#block-8329) | PID OŠ – B. 1. 1 – Brine se za očuvanje osobnoga zdravlja i okružja u kojemu živi i boravi.  OŠ LK – A. 1. 1 - Učenik prepoznaje umjetnost kao način komunikacije i odgovora na različite poticaje likovnim izražavanjem.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima: C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – A. 1. 3 – Opisuje načine održavanja i primjenu osobne higijene i higijene okoline.  ODR – C. 1. 1 - Razlikuje dobar od lošeg odnosa prema prirodi; prepoznaje važnost prirode i potrebu njene zaštite.  POD – C. 1. 1 – Čuva dostupne materijalne resurse, reciklira materijale. |