**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | VJEŽBA PISANJA (POTICAJ – OGLASI) | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - povezuje glasove i slova u slogove i cjelovitu riječ te riječi u rečenicu  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - piše velika i mala slova školskoga formalnog pisma  - oblikuje kratak pisani tekst primjeren početnom opismenjavanju  - piše rečenični znak na kraju rečenice | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OGLASI**  **Ishod aktivnosti:** učenik poštuje pravila uljudnoga ophođenja tijekom razgovora; razgovara u skladu sa svojim interesima i potrebama; čita riječi, rečenice, tekstove primjereno početnomu opismenjavanju.  **Opis aktivnosti:**  Komunikacijska situacija: Učenici s učiteljicom/učiteljem razgovaraju o oglasima koje su čitali na prošlome satu.  Učenici čitaju oglase iz Početnice (svatko čita jedan red, zatim po dva reda i na kraju nekoliko učenika čita cijele oglase).  **2. SASTAVLJAMO OGLASE**  **Ishod aktivnosti:** učenik piše velika i mala slova školskoga formalnog pisma; oblikuje kratak pisani tekst primjeren početnom opismenjavanju; piše velika i mala slova školskoga formalnog pisma; piše rečenični znak na kraju rečenice; povezuje glasove i slova u slogove i cjelovitu riječ te riječi u rečenicu; sluša i razumije uputu i postupa prema uputi.  **Opis aktivnosti:**  Učenici su podijeljeni u grupe po četvero. Zadatak svake grupe je smisliti šaljivi oglas. Učiteljica/učitelj može za svaku grupu pripremiti niz riječi koji će pomoći učenicima u osmišljavanju oglasa.  Npr.  **TRAŽIM – JEZIK – LED – SLADOLED**  **KUPUJEM – ŠAL – VRAT – ŽIRAFA**  **IZGUBLJEN – KLJUČ – VRATA – SUSJED**  **3. ČITAMO ŠTO SMO NAPISALI**  **Ishod aktivnosti:** učenik povezuje glasove i slova u slogove i cjelovitu riječ te riječi u rečenicu; čita riječi, rečenice, tekstove primjereno početnomu opismenjavanju; poštuje pravila uljudnoga ophođenja tijekom razgovora; razgovara u skladu sa svojim interesima i potrebama.  **Opis aktivnosti:**  Nakon što su napisali oglase, predstavnici svake grupe ih čitaju. Učiteljica/učitelj može ispred razreda staviti stolac i klupu na kojoj je kartonski okvir – televizor. Učenik koji čita glumi da je voditelj na televiziji. Ostali učenici pažljivo slušaju.  **4. ILUSTRACIJA**  **Ishod aktivnosti:** učenikrazgovara u skladu sa svojim interesima i potrebama; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Komunikacijska situacija: Razgovor o ilustracijama.  Učenici trebaju ilustrirati svoj oglas. Završene radove učiteljica/učitelj stavlja na pano kao zidne oglase tako da učenici mogu pogledati radove ostalih grupa. | Zvučna čitanka: [Oglasi](https://hr.izzi.digital/DOS/104/633.html#block-8326) | OŠ LK - 1. A. 1 - Učenik prepoznaje umjetnost kao način komunikacije i odgovora na različite poticaje likovnim izražavanjem.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 3. A – Prepoznaje igru kao važnu razvojnu i društvenu aktivnost.  ODR – B. 1. 2 - Primjenjuje komunikacijske, praktične i socijalne vještine. |

Prilog 1

|  |  |  |  |
| --- | --- | --- | --- |
| **TRAŽIM** | **JEZIK** | **LED** | **SLADOLED** |
| **KUPUJEM** | **ŠAL** | **VRAT** | **ŽIRAFA** |
| **IZGUBLJEN** | **KLJUČ** | **VRATA** | **SUSJED** |

Prilog 2

Primjer izrade TV-a i daljinskog upravljača.

 