**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | PRIČANJE PREMA NIZU SLIKA – MIŠ U ŠKOLI | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - odgovara cjelovitom rečenicom  - govori više cjelovitih rečenica tematski povezanih u cjelinu  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - prepoznaje slova  - povezuje glasove i slova u slogove i cjelovitu riječ te riječi u rečenicu  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glasove i slova u cjelovitu riječ, a riječi u rečenicu  - piše velika i mala slova školskog formalnog pisma  - prepisuje riječi i rečenice  - piše rečenični znak na kraju rečenice  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i  stvaralačko mišljenje | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. OLUJA IDEJA**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učiteljica/učitelj učenicima dijeli papiriće na koje trebaju zapisati riječ koja im prva padne napamet kad čuju riječ MIŠ („oluja ideja“). Papiriće s napisanim riječima učenici stavljaju na ploču.  Učiteljica/učitelj čita riječi koje su učenici napisali te na temelju njih započinje razgovor: Zašto nitko nije napisao škola? Idu li miševi u školu?  **2. OPISUJEM SLIKE**  **Ishod aktivnosti:** učenik se koristi jezičnim vještinama; aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje; razgovara u skladu sa svojim interesima i potrebama; odgovara cjelovitom rečenicom; govori više cjelovitih rečenica tematski povezanih u cjelinu.  **Opis aktivnosti:**  Učenici ispred sebe imaju strip: *Miš u školi*. Promatraju sliku po sliku te opisuju što vide na pojedinoj slici.  Učiteljica/učitelj dodatnim pitanjima usmjerava razgovor o sličicama stripa. Uz svaku sličicu odabiru po jednu rečenicu koja opisuje prikazano. Nekoliko učenika može pokušati ispričati cijelu priču prema slikama.  Učiteljica/učitelj zapisuje rečenice na ploču.  **3. VJEŽBA PISANJA**  **Ishod aktivnosti:** učenik prepoznaje slova; povezuje glasove i slova u slogove i cjelovitu riječ te riječi u rečenicu; piše velika i mala slova školskog formalnog pisma; prepisuje riječi i rečenice; piše rečenični znak na kraju rečenice; sluša i razumije uputu i postupa prema uputi.  **Opis aktivnosti:**  Nekoliko učenika čita rečenice napisane na ploči.  Učenici prepisuju naslov priče i rečenice s ploče u svoje pisanke. Rečenice pišu velikim slovima.  **4. NASTAVI STRIP (PIŠEM I CRTAM)**  **Ishod aktivnosti:** učenik povezuje glasove i slova u cjelovitu riječ, a riječi u rečenicu; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje; sluša i razumije uputu i postupa prema uputi.  **Opis aktivnosti:**  Učenici su podijeljeni u grupe po četvero. Zadatak svake grupe je osmisliti i nacrtati još jednu sličicu stripa (nastavak priče) te napisati rečenicu koja će tu sličicu opisati. Nakon isteka vremena predviđenog za rad učenici na ploči izlažu svoje uratke. |  | OŠ LK - A. 1. 1 - Učenik prepoznaje umjetnost kao način komunikacije i odgovora na različite poticaje likovnim izražavanjem.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 1 - Opisuje potrebe i osjećaje drugih; prepoznaje potrebe i osjećaje drugih; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama).  ZDR – B. 1. 3. A – Prepoznaje igru kao važnu razvojnu i društvenu aktivnost.  ODR – A. 1. 1 - Razvija komunikativnost i suradništvo; B. 1. 2 - Primjenjuje komunikacijske, praktične i socijalne vještine; C. 1. 1 - Prema živom svijetu u prirodi odnosi se s poštovanjem. |

Prilog

