**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA (PRIPREMNO RAZDOBLJE) | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | LIJEPE RIJEČI | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - upotrebljava riječi molim, hvala, oprosti, izvoli  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - postavlja pitanja o slušanome tekstu  - sluša i razumije uputu i postupa prema uputi | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLOVO PO SLOVO**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi.  **Opis aktivnosti:**  Na ploči su napisane četiri grupe slova. Učenici čitaju slova iz jednog okvirića i otkrivaju skrivenu riječ.    **2. LIJEPA RIJEČ OTVARA SVA VRATA**  **Ishod aktivnosti:** učenik sluša jednostavne tekstove iz različitih izvora; odgovara na pitanja o slušanome tek-  stu; sluša i razumije uputu i postupa prema uputi; upotrebljava riječi molim, hvala, oprosti, izvoli.  **Opis aktivnosti:**  Učenici zajedno s učiteljicom/učiteljem analiziraju sličicu po sličicu stripa (Početnica), opisuju što vide, što se događa, ali još ne komentiraju pogreške.  Nakon analize povede se rasprava o tome tko je kriv za nastalu situaciju. Učenici iskazuju svoje viđenje nastale situacije. Iz svega izrečenoga zajedno zaključuju da su oboje krivi. Ponovo se analizira slika po slika te se navode sve pogreške koje su likovi u stripu napravili (ne viče se nego zamoli najbližeg učenika za pomoć, ne baca  se nego se donese, ako nekoga ozlijediš - ispričaš se…). Poseban naglasak stavlja se na lijepe riječi, koje ovdje nitko nije upotrijebio: IZVOLI, HVALA, MOLIM, OPROSTI.  Uz pomoć učiteljice/učitelja učenici dramatiziraju slične situacije iz učionice, posuđivanje pribora, slučajno ozljeđivanje (netko ti slučajno stane na nogu, baci pribor sa stola i sl.).  **3. OBOJI ME**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; sluša i razumije uputu i postupa prema uputi; upotrebljava riječi molim, hvala, oprosti, izvoli.  **Opis aktivnosti:**  Učiteljica/učitelj uvodi učenike u 3. zadatak u Početnici. Zajedno s učenicima broji slova u riječima HVALA i OPROSTI. Za svako slovo učenici podižu jedan prstić. Zaključuju koja je riječ duža odnosno koja je riječ kraća. Nekoliko učenika s razvijenom glasovnom analizom i sintezom broje samostalno. Nakon toga kreće samostalan rad učenika (plavom bojom boje onoliko oblaka koliko ima slova u riječi HVALA, a narančastom cvjetove za riječ OPROSTI).  **4. IZBACI VIŠAK**  **Ishod aktivnosti:** učenik razgovara u skladu sa svojim interesima i potrebama; sluša i razumije uputu i postupa prema uputi.  **Opis aktivnosti:**  Učiteljica/učitelj objašnjava 8. zadatak (Učenici imenuju predmete koji se nalaze u nizu. Koji predmet ne pripada nizu? Zašto? Prekriži predmet koji ne pripada. Nastavi niz bez tog predmeta.)  9. zadatak – učenici čitaju rečenice (Banana je žute boje.). Dovršavaju crteže bojenjem sličica zadanom bojom. | [Objekt Sada smo učenici.](https://hr.izzi.digital/DOS/104/339.html#block-9534)  [Objekt Čemu služe pravila.](https://hr.izzi.digital/DOS/104/339.html#block-9608)  [Objekt …a čemu prava.](https://hr.izzi.digital/DOS/104/339.html#block-9614)  [Objekt Čarobne riječi.](https://hr.izzi.digital/DOS/104/339.html#block-9551) | MAT OŠ – B. 1. 2 - Prepoznaje uzorak i nastavlja niz; A.1. 1 - Opisuje i pokazuje količine prirodnim brojevima i nulom.  PID OŠ – C. 1. 1 - Zaključuje o svome ponašanju, odnosu i postupcima prema drugima i promišlja o utjecaju tih postupaka na druge.  ZDR – B. 1. 2 C - Prilagođava se okruženju; pokazuje svoje emocije na primjeren način; suosjeća s potrebama drugih i pruža podršku.  ODR – A. 1. 2 - Razvija sposobnost opažanja i osnovne socijalne vještine.  OSR – A. 1. 1 - Uključuje se u ponuđene aktivnosti s vršnjacima; A. 1. 3 - Opisuje svoje želje i interese.  GOO – B. 1. 2 - Prihvaća da po- jedinci u razredu mogu imati različite uloge i odgovornosti, ali i zajednički cilj; zalaže se za pridržavanje pravila u razredu.  IKT – A. 1. 1 Učenik uz pomoć učitelja odabire odgovarajuću digitalnu tehnologiju za obavlja- nje jednostavnih zadataka. |