**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA; KNJIŽEVNOST I STVARALAŠTVO | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | VJEŽBA – čitanje i pisanje naučenim slovima | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnomu opismenjavanju i obilježjima jezičnoga razvoja.**  - povezuje napisano slovo s glasom  - povezuje glasove i slova u slogove i cjelovitu riječ te riječi u rečenicu  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - razlikuje slova od drugih znakova  - piše velika i mala slova školskoga formalnog pisma  - prepisuje riječi i rečenice  - samostalno piše riječi i rečenice samo naučenim slovima  - piše rečenični znak na kraju rečenice | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. NAĐI SVOJ PAR**  **Ishod aktivnosti:** učenik poštuje pravila uljudnoga ophođenja tijekom razgovora; razgovara u skladu sa svojim interesima i potrebama; povezuje napisano slovo s glasom; povezuje glasove i slova u slogove i cjelovitu riječ te riječi u rečenicu; čita riječi, rečenice, tekstove primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učiteljica/učitelj priprema kartice s početnim slovima i sa slikama (kartice trebaju biti u paru npr.: slovo B i slika balona). Kartica treba biti onoliko koliko je i učenika (pola kartica sa slovima – ne ponavljati slova, a pola sa slikama). Učenici izvlače kartice. Kada su svi učenici dobili karticu okreću ih i traže svoj par. Kada nađu svoj par, smišljaju rečenicu o svojoj sličici (rečenice mogu biti izjavne, upitne ili usklične).  **2. ČITAMO REČENICE**  **Ishod aktivnosti:** učenik povezuje napisano slovo s glasom; povezuje glasove i slova u slogove i cjelovitu riječ te riječi u rečenicu; čita riječi, rečenice, tekstove primjereno početnomu opismenjavanju.  **Opis aktivnosti:**  Učenici čitaju rečenice koje su zapisali. Učiteljica/učitelj može rečenice zapisati na ploču tako da ih svi vide.  Čitaju rečenice (svaki učenik čita jednu rečenicu, ne svoju nego čitaju redom).  **3. PREPISUJEMO REČENICE**  **Ishod aktivnosti:** učenik piše velika i malaslova školskoga formalnog pisma; prepisuje riječi i rečenice; sluša i razumije uputu i postupa prema uputi.  **Opis aktivnosti:**  Učenici prepisuju pet rečenica prema vlastitom odabiru. Trebaju paziti na početak rečenice (veliko slovo) kao i na rečenične znakove na kraju rečenice.  **4. DIKTAT ZA VJEŽBU**  **Ishod aktivnosti:** učenik samostalno piše riječi i rečenice samo naučenim slovima; piše rečenični znak na kraju rečenice; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učenici zapisuju riječi i rečenice po diktatu. Učiteljica/učitelj čita riječ ili rečenicu. Nekoliko učenika ponavlja riječ ili rečenicu, a zatim učenici samostalno zapisuju u pisanke.  MAČ, CVIJEĆE, ČOVJEK, POVRĆE, MAČKA  MARKOVE ČARAPE SU U LADICI. KUDA IDE PETAR?  SUSJEDA MICIKA VOLI PITI ČAJ.  ČIJE SU KOŠARE. | Mogu se koristiti objekti iz modula [Slova](https://hr.izzi.digital/DOS/104/326.html) (obrađena slova). | GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima, rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |