**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | VJEŽBA PISANJA (POTICAJ – LEKTIRA) | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - povezuje glasove i slova u slogove i cjelovitu riječ te riječi u rečenicu  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - razlikuje slova od drugih znakova  - piše velika i mala slova školskoga formalnog pisma  - prepisuje riječi i rečenice  - piše rečenični znak na kraju rečenice | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. NAJVIŠE VOLIM**  **Ishod aktivnosti:** učenik poštuje pravila uljudnoga ophođenja tijekom razgovora; razgovara u skladu sa svojim interesima i potrebama; sluša i razumije uputu i postupa prema uputi.  **Opis aktivnosti:**  Svi učenici dobivaju istu tablicu. S njom idu po razredu i pitaju ostale učenike što vole raditi. Učenici upisuju svoje ime u okvir u kojem se nalazi radnja koju vole raditi.  **Opis aktivnosti:**  Učiteljica/učitelj uvodi učenike u komunikacijsku situaciju. S nekoliko pitanja vraća učenike na priču o dječaku koji je mislio da uveseljava svoje ukućane. Učenici nabrajaju likove koji se spominju u priči te ukratko prepričavaju priču.    Učiteljica/učitelj na ploču crta istu takvu tablicu. Postavlja pitanja: Tko najviše voli jesti sladoled? Učenici se snalaze u tablici, čitaju podatke, a učiteljica upisuje imena na odgovarajuća mjesta. Na taj način nastaje grafikon. Prije unošenja podataka može se provesti procjena: Što mislite koja je od ovih aktivnosti omiljena u našem razredu?  **2. SASTAVLJAMO REČENICE**  **Ishod aktivnosti:** učenik povezuje napisano slovo s glasom; povezuje glasove i slova u slogove i cjelovitu riječ te riječi u rečenicu; razlikuje slova od drugih znakova; piše velika i mala slova školskoga formalnog pisma; piše rečenični znak na kraju rečenice; povezuje glasove i slova u slogove i cjelovitu riječ te riječi u rečenicu; čita riječi, rečenice, tekstove primjereno početnomu opismenjavanju.  **Opis aktivnosti:**  Nakon provedene prethodne aktivnosti, učenici sastavljaju rečenice. Rečenice se mogu oblikovati i pod naslovom:  TKO ŠTO NAJVIŠE VOLI ili NAJ U MOME RAZREDU.  Primjer:  NINA NAJVIŠE VOLI PUTOVATI.  IVAN VOLI JESTI SLADOLED.  Rečenice učiteljica/učitelj zapisuje na ploču, a učenici ih zapisuju u svoje pisanke. Nekoliko učenika čita napisane rečenice.  **3. CRTAM ŠTO OSJEĆAM**  **Ishod aktivnosti:** učenikpoštuje pravila uljudnoga ophođenja tijekom razgovora; razgovara u skladu sa svojim interesima i potrebama; sluša i razumije uputu i postupa prema uputi.  **Opis aktivnosti:**  Svi učenici imaju istu tablicu. U nju trebaju napisati ili nacrtati što ih veseli, ljuti, čega se boje...    **4. RAZGOVARAMO**  **Ishod aktivnosti: učenik** razgovara u skladu sa svojim interesima i potrebama; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učenici sjede u krugu. Svatko je ponio svoju tablicu u koju je nacrtao ili napisao što se od njega tražilo. Učiteljica/učitelj može popuniti i svoju tablicu. U komunikacijskoj situaciji učenici razgovaraju o svakom pojedinom pitanju iz tablice. Čitaju, svatko sa svoga papirića, što ih veseli, rastužuje... | GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima, rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |

Prilog 1

|  |  |  |
| --- | --- | --- |
| **PUTOVATI** | **JESTI SLADOLED** | **PLESATI** |
| **SKAKATI** | **SPAVATI** | **POMAGATI** |

|  |  |
| --- | --- |
| **ŠTO ME VESELI?** | **ŠTO ME LJUTI?** |
| **ČEGA SE BOJIM?** | **ŠTO ME RASTUŽUJE?** |

Prilog 2