**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | PRIRODA NAM DAJE SVE ŠTO NAM TREBA, SVI SMO POVEZANI ISPOD PLAVOG NEBA | | |
| **NASTAVNI SADRŽAJ:** | PISANJE REČENICA O MAMI | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - piše velika i mala slova školskoga formalnog pisma  - prepisuje riječi i rečenice  - samostalno piše riječi i rečenice samo naučenim slovima | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. RIJEČI MOGU BITI...**  **Ishod aktivnosti:** učenik piše velika i mala slova školskoga formalnog pisma; samostalno piše riječi i rečenice samo naučenim slovima; čita riječi, rečenice, tekstove primjereno početnomu opismenjavanju.  **Opis aktivnosti:**  Učenici su u grupama po četvero. Zadatak grupe je nabrojati barem po četiri bijele, žute, crvene, zelene, tople, hladne i mudre riječi.  Učenici čitaju riječi koje su napisali.  Učiteljica/učitelj ih pita: U koju biste grupu smjestili riječ MAMA. Zašto?  **2. RAZGOVOR O MAMI**  **Ishod aktivnosti:** učenik poštuje pravila uljudnoga ophođenja tijekom razgovora; razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi.  **Opis aktivnosti:**  Učiteljica/učitelj pitanjima potiče učenike na razgovor o mami i njihovom odnosu s mamom: Kako izgleda tvoja mama? Kakva je prema tebi? Što voliš raditi zajedno s mamom? Kako se osjećaš kada mama nekamo ode? (Ukoliko u razredu postoji dijete koje nema mamu razgovor treba voditi o tati ili nekom drugom članu  obitelji.)  **3. DOPUNJAVAM REČENICE**  **Ishod aktivnosti:** učenik piše velika i mala slova školskoga formalnog pisma; prepisuje riječi i rečenice, čita riječi, rečenice, tekstove primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učiteljica/učitelj na ploču piše nekoliko rečenica o mami koje treba dopuniti. Učenici prepisuju rečenice u pisanke i samostalno ih dopunjavaju.  MOJA MAMA SE ZOVE \_\_\_\_\_\_\_\_\_\_\_\_\_\_\_\_\_\_\_\_.  ONA IMA \_\_\_\_\_\_\_\_\_\_\_\_\_\_\_\_KOSU I \_\_\_\_\_\_\_\_\_\_\_\_\_\_\_\_\_\_\_\_\_OČI.  NAJVIŠE VOLIM KADA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  MAMA I JA ČESTO ZAJEDNO \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  POMAŽEM MAMI \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  **4. AUTORSKI STOLAC**  **Ishod aktivnosti:** učenik čita riječi, rečenice, tekstove primjereno početnomu opismenjavanju; poštuje pravila  uljudnoga ophođenja tijekom razgovora; razgovara u skladu sa svojim interesima i potrebama.  **Opis aktivnosti:**  Učiteljica/učitelj stavi stolac ispred ploče. Stolac imenuje kao autorski. Učenik koji želi pročitati svoje rečenice,  sjeda na stolac i čita. Ostali učenici pažljivo slušaju. |  | PID OŠ – A. 1. 3 - Uspoređuje organizaciju doma i škole (članovi obitelji).  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima, rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ODR - A. 1. 1 - Prepoznaje svoje mjesto i povezanost s drugima u zajednici. |