**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | MOJE JE PRAVO RASTI BEZ TUGE, DUŽNOST JE ČUVATI SEBE I DRUGE | | |
| **NASTAVNI SADRŽAJ:** | VELIKO I MALO SLOVO Đ, đ | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanom tekstu  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  - piše velika i mala slova školskoga formalnog pisma  - prepisuje riječi i rečenice  - samostalno piše riječi i rečenice samo naučenim slovima  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLUŠAM I RAZGOVARAM**  **Ishod aktivnosti:** učenik sluša jednostavne tekstove iz različitih izvora; odgovara na pitanja o slušanom tekstu; razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Učiteljica/učitelj usmjerava razgovor s učenicima: Kamo ste putovali? Što ste u tim mjestima posjetili? Jeste li gledali televizijske emisije o starim građevinama i kojima? Što vas se najviše dojmilo?  Učiteljica/učitelj najavljuje tekst *Građevine oko nas* (Zvučna čitanka) te daje uputu prije slušanja: Pažljivo slušajte tekst pa ćete upoznati djevojčice i dječake koji žive u Hrvatskoj u blizini starih i poznatih građevina.  Nakon čitanja priče učiteljica/učitelj upućuje učenike na promatranje fotografija u Početnici te usmjerava komunikacijsku situaciju: Što prikazuje prva fotografija? Pročitaj rečenicu u kojoj se spominje Trakošćan. Pročitaj rečenicu u kojoj se spominje građevina s druge fotografije.  Koje slovo nam je ostalo za naučiti?  **2. GDJE ČUJEM GLAS Đ**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Komunikacijska situacija: Nekoliko učenika čita riječi iz 2. zadatka. Pročitaj prvu riječ. Koje glasove čuješ kad kažeš ĐURĐICA? Na kojem mjestu se nalazi glas Đ? Nabrajaju riječi u kojima se glas Đ nalazi na početku. Učenici čitaju riječi u kojima je Đ u sredini. Govore riječ u kojoj se Đ nalazi u sredini.  Učiteljica/učitelj najavljuje učenje slova Đ, đ. Učenici opisuju slovo Đ.  **3. MOJE TIJELO PIŠE SLOVA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici oblikuju slovo svojim tijelima (tjelopis):  - prstima  - dlanovima  - tijelima u paru.  Tjelopis nam ujedno služi i kao rekreativna pauza.  **4. SASTAVLJAMO RIJEČI**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici izrađuju slovo Đ od plastelina raznih boja. Svaki učenik izrađuje nekoliko slova. Kada su gotovi sa svojim radovima, učenici slobodno šeću razredom i promatraju uratke ostalih učenika.  Nakon aktivnosti oblikovanja slova slijedi čitanje riječi iz 4. zadatka. Zadatak je povezati dijelove riječi i točno pročitati riječ.  **5. KRALJ I KRALJICA MEĐU SLOVIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; razlikuje slova od drugih znakova.  **Opis aktivnosti:**  Učenici promatraju velika slova napisana u crtovlju te opisuju svako pojedino slovo. Zaključuju zašto je jedno slovo Đ zaokruženo i ima krunu - to je zlatno slovo. Učenici pišu veliko slovo Đdo kraja reda, pazeći na razmak između slova i na njihov smještaj u crtovlju, nastojeći napisati slova što sličnija zlatnom slovu. Isti postupak ponavljaju i s malim slovom.  Rečenicu: Đurđa slavi rođendan**.**, prepisuju u crtovlje velikim slovima.  U pisanke zapisuju riječi:  ĐAK, ĐURĐA, LAĐA, GROŽĐE.  Mogu zapisati i rečenice:  MAMA ĐURĐA IMA LIJEPO POSUĐE.  DJEDA ĐURU BOLE LEĐA.  **6. ČITAM REČENICE**  **Ishod aktivnosti:** učenik čita riječi, rečenice, tekstove primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici pažljivo čitaju rečenice iz 6. zadatka. Čitaju redom tako da svatko pročita jednu rečenicu. | Jedinica [Slovo đ](https://hr.izzi.digital/DOS/104/420.html)  Objekt [Josip Ivanković, Svađalice](https://hr.izzi.digital/DOS/104/420.html#block-23983)  Zvučna čitanka: [Slovo đ](https://hr.izzi.digital/DOS/104/633.html#block-8304) (Građevine oko nas)  Objekt [Pronađi riječ](https://hr.izzi.digital/DOS/104/420.html#block-24051)  Objekt [Pišem *đ*](https://hr.izzi.digital/DOS/104/420.html#block-24062)  Objekt [Izostavljeno slovo](https://hr.izzi.digital/DOS/104/420.html#block-24078) | OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ODR – A. 1. 1 – Razvija komunikativnost i suradništvo. |