**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | NA KRAJU SMO PRIČE, TO JE DOBAR ZNAK, ZBUNJENI PRVAŠIĆ POSTAO JE ĐAK | | |
| **NASTAVNI SADRŽAJ:** | GOVORNA VJEŽBA (komunikacijski bonton) | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - upotrebljava riječi molim, hvala, oprosti, izvoli  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PRAVILA PONAŠANJA**  **Ishod aktivnosti:** učenik poštuje pravila uljudnoga ophođenja tijekom razgovora; razgovara u skladu sa svojim interesima i potrebama; sluša i razumije uputu i postupa prema uputi.  **Opis aktivnosti:**  Komunikacijska situacija o pravilima ponašanja u razredu i školi: Kojih se pravila treba pridržavati? Zašto je važno imati pravila? Što treba napraviti ako netko ne poštuje pravila? Imaju li odrasli pravila? Postoji li knjiga u kojoj piše kako se trebamo ponašati? Zna li netko kako se zove? (BONTON)  **2. PRISTOJNO/NEPRISTOJNO**  **Ishod aktivnosti:** učenik upotrebljava riječi: molim, hvala, oprosti, izvoli; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Učenici su podijeljeni u grupe po troje. Svaka grupa dobiva pisanu uputu sa zadatkom. U zadatcima su opisane situacije koje učenici trebaju naučiti odglumiti. Sve se situacije odnose na načine ophođenja u određenim situacijama, npr. u trgovini, kod liječnika, u parku, u kinu...  Neke će grupe imati opis prihvatljivog, a neke neprihvatljivog ponašanja.  Učenici imaju nekoliko minuta vremena za uvježbavanje zadane situacije.  **3. MALI GLUMCI**  **Ishod aktivnosti:** učenik sluša i razumije uputu i postupa prema njoj; upotrebljava riječi: molim, hvala, oprosti, izvoli; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Pripremljene situacije učenici prikazuju ostatku razreda. Prvo prikazuju ponašanje koje nije prihvatljivo, a zatim istu situaciju samo pristojnim ponašanjem i poštivanjem pravila ponašanja.  **4. RAZMISLI O SVOJIM POSTUPCIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudno-  ga ophođenja tijekom razgovora.  **Opis aktivnosti:**  Komunikacijska situacija: Učenici sjede u krugu, učiteljica/učitelj pitanjima uvodi učenike u razgovor o situacijama u kojima je njihovo ponašanje bilo neprihvatljivo i u kojima se nisu pridržavali pravila ponašanja. Kako su tada reagirali roditelji ili učiteljica/učitelj? | Jedinica: [Lijepe riječi lako je izreći](https://hr.izzi.digital/DOS/104/339.html) | GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka; C. 1. 2 – Opisuje važnost međusobnog pomaganja; uključuje se u pomaganje vršnjacima u svakodnevnim situacijama uz pomoć odraslih; C. 1. 3 – Svojim riječima opisuje nenasilna ponašanja i daje primjer za njih; davanjem primjera objašnjava važnost čuvanja vlastite, tuđe i zajedničke imovine.  OSR – A. 1. 3 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; prepoznaje situacije koje dovode do sukoba, uviđa da različite potrebe i osjećaji mogu potaknuti sukob; nabraja jednostavne strategije rješavanja sukoba; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ODR – C. 1. 2- Razlikuje dobar od lošeg odnosa između ljudi; koristi se nenasilnim metodama za rješavanje sukoba.  ZDR – B. 1. 1. A – Razlikuje primjereno od neprimjerenog ponašanja; B. 1. 1. B – Prepoznaje nasilje u stvarnom i virtualnom svijetu. |

Prilog

U trgovini je gospođa koja je niskoga rasta.

Želi dohvatiti brašno koje je na najvišoj polici.

Previsoko je i ne može.

Dječak i djevojčica smiju joj se.

U autobusu nema slobodnih mjesta.

Na stanici ulazi tata koji nosi malu djevojčicu.

Jedna žena ustaje i ustupa mu mjesto.

No na to mjesto sjeda gospodin koji čita novine.

U školskom parku posađeno je cvijeće.

Tijekom odmora djeca iz jednog razreda gaze cvijeće.

Učitelj ih ne vidi jer igra graničara s ostatkom razreda.