**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA (PRIPREMNO RAZDOBLJE) | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | LEKTIRA - CRVENKAPICA | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ B. 1. 2 Učenik sluša/čita književni tekst, izražava o čemu tekst govori i prepoznaje književne tekstove prema obliku u skladu s jezičnim razvojem i dobi.**  - opisuje situacije, događaje i likove u književnim tekstovima  - prepoznaje čudesne i izmišljene elemente u pjesmama za djecu i bajkama | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. CRVENKAPICA**  **Ishod aktivnosti:** učenik razgovara u skladu sa svojim interesima i potrebama, točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi, opisuje situacije, događaje i likove u književnim tekstovima, prepoznaje čudesne i izmišljene elemente u pjesmama za djecu i bajkama.  **Opis aktivnosti:**  Učiteljica/učitelj učenike s nekoliko pitanja vraća na priču o Crvenkapici koju su jučer čitali. Nabrajaju likove koji se spominju u priči. Uočavaju koji su likovi dobri, a koji nisu. Razlikuju stvarne od nestvarnih događaja. Prepričavaju priču.  **2. KOŠARA ZA BAKICU**  **Ishod aktivnosti:** učenik razgovara u skladu sa svojim interesima i potrebama, sluša i razumije uputu i postupa prema uputi.  Komunikacijska situacija prije aktivnosti: potaknuti učenike na razgovor o tome što bi oni nosili baki (eventualno nekom drugom članu obitelji), u čemu bi nosili (torba, ruksak, vrećica…), kroz razgovor sagledati na suvremen način i usporediti ga s onim u bajci (put, ponašanje u prometu, razgovor s nepoznatim osobama…).  **Opis aktivnosti:**  Komunikacijska situacija prije aktivnosti:  Učenici nabrajaju što je sve Crvenkapica nosila bakici u svojoj košarici. U Početnici u 3. Zadatku crtaju u košaru ono što je Crvenkapica nosila.  **3. POVEŽI PITANJE I ODGOVOR**  **Ishod aktivnosti:** učenik točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi, sluša i razumije uputu i postupa prema uputi.  **Opis aktivnosti:**  Učenici čitači čitaju pitanja, a ostali traže karticu s odgovorom. Tko je u priči postavljao ova pitanja, a tko odgovarao na njih? Učenici u paru dramatiziraju razgovor vuka i Crvenkapice.  **4. CRTAMO ZNAK**  Ishod aktivnosti: učenik poštuje pravila uljudnoga ophođenja tijekom razgovora, sluša i razumije uputu i postupa prema uputi.  **Opis aktivnosti:**  Što je mama rekla Crvenkapici na što treba paziti na putu do bakice? S kim je ipak razgovarala? Zašto ne smijete razgovarati s nepoznatim osobama? Što se može dogoditi? Tko je spasio baku i Crvenkapicu? Što bi se dogodilo da lovac nije naišao?  Učenici crtaju znak zabrane razgovaranja s nepoznatima (zad. 7). |  | GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2. - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  PID OŠ – A. 1. 1 - dijelovi i cjeline imaju različita svojstva/obilježja; razvrstava bića, tvari ili pojave u skupi- ne primjenom određenoga kriterija, objašnjavajući sličnosti i razlike među njima; C. 1. 1 - zaključuje o svome ponašanju, odnosu i postupcima prema drugima i promišlja o utjecaju tih postupaka na druge; C. 1. 2 - obavlja dužnosti i pomaže u obitelji te preuzima odgovornost; ponaša se odgovorno u domu, školi, javnim mjestima, prometu, prema svome zdravlju i okolišu. |