**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | VRIJEME JURI, ZIMA STIŽE, PRAZNICI SU NAM SVE BLIŽE | | |
| **NASTAVNI SADRŽAJ:** | GOVORNA VJEŽBA (komunikacijski bonton, dramatizacija) | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - upotrebljava riječi: molim, hvala, oprosti, izvoli  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. PRAVILA PONAŠANJA**  **Ishod aktivnosti:** učenik poštuje pravila uljudnoga ophođenja tijekom razgovora; razgovara u skladu sa svojim interesima i potrebama; sluša i razumije uputu i postupa prema uputi.  **Opis aktivnosti:**  Komunikacijska situacija: učiteljica/učitelj razgovara s učenicima o pravilima ponašanja u razredu i u školi.  Kojih se pravila treba pridržavati? Zašto je važno imati pravila? Što treba napraviti ako netko ne poštuje pravila? Imaju li odrasli pravila? Postoji li knjiga u kojoj piše kako se trebamo ponašati? Zna li netko kako se zove? (BONTON)  **2. PRISTOJNO / NEPRISTOJNO**  **Ishod aktivnosti:** učenik upotrebljava riječi: molim, hvala, oprosti, izvoli; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Učenici su podijeljeni u nekoliko grupa. Po dvije grupe dobivaju isti zadatak (opis neke situacije, npr.: učenik je gurnuo učenicu). Jedna grupa treba situaciju prikazati (dramatizacija) onako kako nije po pravilima i pristojno, a drugaprema pravilima pristojnoga ponašanja. Situacije grupama opisuje učiteljica/učitelj.  Učenici imaju nekoliko minuta za uvježbavanje zadane situacije.  **3. MALI GLUMCI**  **Ishod aktivnosti:** učenik sluša i razumije uputu i postupa prema uputi; upotrebljava riječi: molim, hvala, oprosti, izvoli; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Pripremljene situacije učenici prikazuju ostatku razreda. Najprije situaciju prikazuju ponašanjem koje nije prihvatljivo, a zatim poštivanjem pravila i pristojnim ponašanjem. Analizom situacija moguće je dogovoriti nova pravila ponašanja te osvijestiti ulogu medijacije u sukobima.  **4. RAZMISLI O SVOJIM POSTUPCIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudno- ga ophođenja tijekom razgovora.  **Opis aktivnosti:**  Komunikacijska situacija: učenici sjede u krugu, a učiteljica/učitelj pitanjima uvodi učenike u razgovor o situacijama u kojima je njihovo ponašanje bilo neprihvatljivo i u kojima se nisu pridržavali pravila ponašanja. Kako su tada reagirali roditelji ili učiteljica/učitelj? Što se moglo dogoditi zbog takvoga ponašanja? |  | GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadat- ka; C. 1. 2 – Opisuje važnost međusobnog pomaganja; uključuje se u pomaganje vršnjacima u svakodnevnim situacijama uz pomoć odraslih; C. 1. 3 – Svojim riječima opisuje nenasilna ponašanja i daje primjer za njih; davanjem primjera objašnjava važnost čuvanja vlastite, tuđe i zajedničke imovine.  OSR – A. 1. 1 -Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu  s komunikacijskim pravilima; B. 1. 2 – Prepoznaje situacije koje dovode do sukoba, uviđa da različite potrebe i osjećaji mogu potaknuti sukob; nabraja jednostavne strategije rješavanja sukoba; C. 1. 2 - Ponaša se u skladu s pravilima skupine.  UKU – A. 1 . 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 1. A – Razlikuje primjereno od neprimjerenog ponašanja; B. 1. 1. B – Prepoznaje nasilje u stvarnom i virtualnom svijetu. |