**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | VELIKO I MALO SLOVO LJ, lj | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanom tekstu  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  - piše velika i mala slova školskoga formalnog pisma  - prepisuje riječi i rečenice  - samostalno piše riječi i rečenice samo naučenim slovima  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLUŠAM I RAZGOVARAM**  **Ishod aktivnosti:** učenik sluša jednostavne tekstove iz različitih izvora; odgovara na pitanja o slušanom tekstu; razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Komunikacijska situacija: Za koga kažemo da je ljubazan? Kako se ljubazna osoba ponaša? Koje bi slovo moglo biti najljubaznije?  Učiteljica/učitelj najavljuje tekst *Najljubaznije slovo* (Zvučna čitanka).  Nakon čitanja priče učiteljica/učitelj upućuje učenike na proučavanje ilustracije u Početnici: Kako nastaje slovo LJ? Što znači biti pravi prijatelj? Kako se ponašaju ljubazni ljudi? Ispričaj kada si ti ljubazan. Što napravimo kada nas netko naljuti? Što trebamo napraviti kada mi pogriješimo ili nekoga naljutimo? Bez koga ne bi bilo ni nas?  Koji osjećaj je najljepši na svijetu?  Učiteljica/učitelj piše na ploču:  RODITELJI LJUBAZNOST  Učiteljica/učitelj postavlja pitanja: Koliko ima slova u svakoj riječi? Koja je riječ duža? Učenici zaokružuju najbolje prijatelje - slova L i J, odnosno, slovo LJ.  **2. GDJE ČUJEM GLAS LJ**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i naglašava riječi primjereno početnomu opismenjavanju; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Komunikacijska situacija: Nekoliko učenika čita riječi u 2. zadatku. Pročitaj prvu riječ. Koje glasove čuješ kad kažeš PRIJATELJI? Na kojem se mjestu nalazi glas LJ? Nabrajaju riječi u kojima se glas LJ nalazi u sredini. Učenici govore nekoliko riječi u kojima je LJ u sredini. Gdje se nalazi slovo lj u riječi LJUBAV? Govore riječ u kojoj se LJ nalazi na početku. Pročitaj riječ u kojoj je LJ na kraju. U kojim se još riječima LJ nalazi na kraju?  Učenici trebaju zaokružiti slovo koje se nalazi u svim riječima.  Učiteljica/učitelj najavljuje učenje slova LJ, lj. Učenici opisuju slovo LJ.  **3. MOJE TIJELO PIŠE SLOVA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici oblikuju slovo svojim tijelima (tjelopis):  - prstima  - dlanovima  - tijelima u paru.  Tjelopis nam ujedno služi i kao rekreativna pauza.  **4. TRAŽIM SLOVO LJ**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici izrađuju slovo LJ od plastelina raznih boja. Svaki učenik izrađuje nekoliko slova. Kada završe svoje radove, učenici slobodno šeću razredom i promatraju uratke ostalih učenika.  Nakon aktivnosti oblikovanja slova slijedi čitanje riječi iz 4. zadatka. Zadatak je obojiti slova LJ u riječima.  **5. KRALJ I KRALJICA MEĐU SLOVIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; razlikuje slova od drugih znakova.  **Opis aktivnosti:**  Učenici promatraju velika slova napisana u crtovlju. Opisuju svako pojedino slovo. Zaključuju zašto je jedno slovo LJ zaokruženo i ima krunu - to je zlatno slovo. Učenici pišu veliko slovo LJ do kraja reda, pazeći na razmak između slova i na njihov smještaj u crtovlju, nastojeći napisati slova što sličnija zlatnome slovu. Isti postupak ponavljaju i s malim slovom.  Rečenicu: Obitelj je ljubav., prepisuju u crtovlje velikim slovima.  **6. DOVRŠAVAM REČENICE**  **Ishod aktivnosti:** učenik čita riječi, rečenice, tekstove primjereno početnomu opismenjavanju; samostalno piše riječi i rečenice samo naučenim slovima; sluša i razumije uputu i postupa prema uputi.  **Opis aktivnosti:**  Učenici pažljivo čitaju rečenice koje trebaju dovršiti riječima po vlastitom izboru (treba paziti da rečenica ima smisao). Nekoliko učenika čita svoje dovršene rečenice. | Jedinica [Slovo lj](https://hr.izzi.digital/DOS/104/417.html)  Zvučna čitanka: [Slovo lj](https://hr.izzi.digital/DOS/104/633.html#block-8303) (Najljubaznije slovo)  Objekt [Oporavak](https://hr.izzi.digital/DOS/104/417.html#block-23661)  Objekt [Lj u godišnjim dobima](https://hr.izzi.digital/DOS/104/417.html#block-23667)  Objekt [Pišem *lj*](https://hr.izzi.digital/DOS/104/417.html#block-23721)  Objekt [Pitanja i odgovori](https://hr.izzi.digital/DOS/104/417.html#block-23812) | OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ODR – A. 1. 1 – Razvija komunikativnost i suradništvo. |