**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA, KNJIŽEVNOST I STVARALAŠTVO | | |
| **TEMA:** | I KOD KUĆE I U ŠKOLI, DJECU SE ČUVA, UČI, VOLI | | |
| **NASTAVNI SADRŽAJ:** | CIKCAK | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - postavlja jednostavna pitanja, odgovara cjelovitom rečenicom  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ B. 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom  - govori o čemu razmišlja i kako se osjeća nakon čitanja/slušanja književnoga teksta  **OŠ HJ B. 1. 2 Učenik sluša/čita književni tekst, izražava o čemu tekst govori i prepoznaje književne tekstove prema obliku u skladu s jezičnim razvojem i dobi.**  - prepoznaje priču, pjesmu, bajku, zagonetku i igrokaz prema obliku  - prepoznaje elemente igre riječima u pjesmama za djecu  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. NA SLOVO, NA SLOVO**  **Ishod aktivnosti:** učenik razgovara u skladu sa svojim interesima i potrebama; poštuje pravila uljudnoga ophođenja tijekom razgovora; sluša i razumije uputu i postupa prema uputi; koristi se jezičnim vještinama, aktivnim  rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko  mišljenje; sluša i razumije uputu i postupa prema uputi.  **Opis aktivnosti:**  Učiteljica/učitelj može s učenicima sjesti u krug. Zadatak učenika je da smisle riječ koja počinje slovima A ili I, ali da ih govore naizmjence – prvi učenik govori riječ koja počinje glasom A, drugi riječ koja počinje glasom I i tako u krug.  **2. SLUŠAM PJESMU**  **Ishod aktivnosti:** učenik sluša jednostavne tekstove iz različitih izvora odgovara na pitanja o slušanome tekstu; govori o čemu razmišlja i kako se osjeća nakon čitanja/slušanja književnoga teksta; razgovara u skladu sa svojim interesima i potrebama; postavlja jednostavna pitanja, odgovara cjelovitom rečenicom; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; prepoznaje priču, pjesmu, bajku, zagonetku i igrokaz prema obliku; prepoznaje elemente igre riječima u pjesmama za djecu.  **Opis aktivnosti:**  Učiteljica/učitelj čita pjesmicu *Cikcak* (zvučna čitanka). Učenici iznose svoje osjećaje i dojmove potaknute pro-  čitanom pjesmom. Učiteljica/učitelj pitanjima vodi učenike u sadržajnu analizu pjesme: Kako se zove pjesma?  (Objašnjavaju značenje riječi cik-cak.) Zašto se pjesmica tako zove? (Učiteljica/učitelj upoznaje djecu s pojmom  stiha kao jednog reda u pjesmi. Djeca promatraju kako su posloženi stihovi u pjesmi.  Što je neobično kod prvih pet stihova? (Druga riječ nastaje tako da se proširi, dodaju se slova prvoj riječi.) Učenici pokušavaju na isti način smisliti novu riječ od riječi: car, dar, kralj, bik, žir...  Promatraju riječi u iduća tri stiha i uočavaju kako se one mijenjaju. Načini na isti način nove riječi od riječi: bijel, bol, sol, rosa...  Zašto grm ne zagrmi? (Riječ grmjeti nastaje od grmljavine, groma i nema veze s grmom u dvorištu i šumi.) Što nam poručuje oblak siv?  **3. CIK-CAK TJELOVJEŽBA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici stoje u koloni jedan iza drugoga. Kreću se razredom u jednom smjeru. Kada učiteljica/učenik pljesne rukama, prvi u koloni mijenja smjer, a ostali kreću za njim.  Učenici stoje u dvije kolone, jedna do druge. Učiteljica/učitelj pljeskanjem zadaje ritam, a učenici se u tom ritmu prebacuju s lijeve na desnu nogu.  **4. CRTAM CIKCAK**  **Ishod aktivnosti:** učenik izražava opisane situacije i doživljeno u književnome tekstu riječima, crtežom i pokretom; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje; poštuje pravila uljudnoga ophođenja tijekom razgovora.  **Opis aktivnosti:**  Komunikacijska situacija prije aktivnosti: Što sve u prirodi može biti cik-cak?  Učenici otvaraju Početnice i crtaju crtež u cik-cak obliku. Nekoliko učenika predstavlja svoj uradak i objašnjava ostalima što je nacrtao i zašto baš to. | Zvučna čitanka: [Cikcak](https://hr.izzi.digital/DOS/104/633.html#block-8314) | MAT OŠ - C. 1. 2 - crta i razlikuje ravne i zakrivljene crte.  OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  PID OŠ – B. 1. 1 - istražuje vlastiti položaj, položaj druge osobe i položaj predmeta u prostornim odnosima u učionici i izvan učionice; prepoznaje, razlikuje i primjenjuje odnose: gore-dolje, naprijed-natrag, ispred-iza, lijevo-desno, unutar-izvan, ispod-iznad; uočava promjenjivost prostornih odnosa mijenjajući položaje u prostoru.  OŠ LK – A. 1. 1 – Učenik odgovara likovnim i vizualnim izražavanjem na razne vrste poticaja.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1. - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima. |