**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | MIJENJAJU SE DANI, NOĆI, JUČER JE PROŠLO, SUTRA ĆE DOĆI | | |
| **NASTAVNI SADRŽAJ:** | VELIKO I MALO SLOVO Ž, ž | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnoga razvoja.**  - čita riječi, rečenice, tekstove primjereno početnomu opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - povezuje glas s odgovarajućim slovom  - razlikuje slova od drugih znakova  - piše velika i mala slova školskoga formalnog pisma  - prepisuje riječi i rečenice  - samostalno piše riječi i rečenice samo naučenim slovima  **OŠ HJ A. 1. 7 Učenik prepoznaje glasovnu strukturu riječi te glasovno analizira i sintetizira riječi primjereno početnomu opismenjavanju.**  - prepoznaje fonološku strukturu govora u komunikacijskoj situaciji slušanja i govorenja  - izvodi glasovnu analizu i sintezu  - pravilno izgovara glasove i naglašava riječi primjereno početnomu opismenjavanju | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. SLUŠAM I RAZGOVARAM**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora.  **Opis aktivnosti:**  Učiteljica/učitelj upućuje učenike na proučavanje ilustracije i napisanoga u oblacima. Nekoliko učenika čitača čita riječ po riječ. Razgovor o svakom napisanom pojmu: vježbam (Kada vježbate? Gdje vježbate? Koliko dugo vježbate?); žurim (Tko najviše u obitelji žuri? Kada žurite?); pažljivo (Kada treba biti pažljiv?)…  Učiteljica/učitelj piše na ploču:  ŽIVOT KNJIŽNICA CRTEŽ  Učiteljica/učitelj pitanjima usmjerava razgovor: Koliko ima slova u svakoj riječi? Koja je riječ najduža? Koje se slovo nalazi u svim riječima, a nismo ga učili? Na kojem se mjestu u riječima nalazi slovo Ž? Troje učenika zaokružuje slovo Ž u riječima. Kako nastaje slovo Ž? Slovo Z je dobilo kvačicu i nastaje Ž, kao i C pa je nastalo Č.  **2. GDJE ČUJEM GLAS Ž**  **Ishod aktivnosti:** učenik povezuje glas s odgovarajućim slovom; prepoznaje fonološku strukturu govora u  komunikacijskoj situaciji slušanja i govorenja; izvodi glasovnu analizu i sintezu; pravilno izgovara glasove i  naglašava riječi primjereno početnomu opismenjavanju; točno intonira rečenicu s obzirom na priopćajnu svrhu  i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom  razgovora.  **Opis aktivnosti:**  Komunikacijska situacija: Nekoliko učenika čita riječi iz 2. zadatka. Pročitaj prvu riječ. Koje glasove čuješ kad kažeš ŽLICA? Na kojem mjestu se nalazi glas Ž? Nabrajaju riječi u kojima se glas Ž nalazi na prvom mjestu. Učenici nabrajaju nekoliko riječi u kojima je Ž u sredini. Gdje se nalazi slovo Ž u riječi PUŽ? Nabrajaju riječi u kojoj se Ž nalazi na kraju.  Učenici čitaju imena mjesta u okvirićima. Prebroji slova najdužeg i najkraćeg imena grada.  Učiteljica/učitelj najavljuje učenje tiskanih slova Ž, ž. Učenici opisuju slovo Ž.  **3. MOJE TIJELO PIŠE SLOVA**  **Ishod aktivnosti:** učenik sluša i razumije uputu i postupa prema uputi.  **Opis aktivnosti:**  Učenici oblikuju slovo svojim tijelima (tjelopis):  - prstima, dlanovima, tijelom  Tjelopis nam ujedno služi i kao rekreativna pauza.  **4. TRAŽIM SLOVO Ž**  **Ishod aktivnosti:** učenik povezuje glas s odgovarajućim slovom; razlikuje slova od drugih znakova; pravilno izgovara glasove i naglašava riječi primjereno početnomu opismenjavanju; sluša i razumije uputu i postupa prema uputi.  **Opis aktivnosti:**  Učenici izrađuju slovo Ž od vune raznih boja. Svaki će učenik izraditi nekoliko slova. Nakon što su izradili slova, učenici slobodno šeću razredom i promatraju uratke ostalih učenika. Promatraju slova u 4. zadatku. Zadatak je docrtati kvačicu na slova Z kako bi postala slova Ž.  **5. KRALJ I KRALJICA MEĐU SLOVIMA**  **Ishod aktivnosti:** učenik razgovara u skladu sa svojim interesima i potrebama; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; razlikuje slova od drugih znakova.  **Opis aktivnosti:**  Učenici promatraju velika slova napisana u crtovlju. Opisuju svako pojedino slovo. Zaključuju zašto je jedno slovo Ž zaokruženo i ima krunu - to je zlatno slovo. Učenici pišu veliko slovo Ždo kraja reda, pazeći na razmak između slova i na njihov smještaj u crtovlju, nastojeći napisati slova što sličnija zlatnome slovu. Isti postupak ponavljaju i s malim slovom.  Rečenicu: Žirafa je žedna., prepisuju u crtovlje.  **6. DOPUNJAVAM REČENICE**  **Ishod aktivnosti:** učenik čita riječi, rečenice, tekstove primjereno početnomu opismenjavanju; samostalno piše riječi i rečenice samo naučenim slovima; sluša i razumije uputu i postupa prema uputi.  **Opis aktivnosti:**  Učenici pažljivo čitaju rečenice koje trebaju dopuniti riječima VIŠI ili NIŽI. Čitaju dopunjene rečenice. | Jedinica [Slovo ž](https://hr.izzi.digital/DOS/104/416.html)  Objekt [Želja](https://hr.izzi.digital/DOS/104/416.html#block-4006)  Objekt [Svatko nešto želi](https://hr.izzi.digital/DOS/104/416.html#block-34970)  Objekt [Pišem ž](https://hr.izzi.digital/DOS/104/416.html#block-4068)  Objekt [Vrijeme je za kviz](https://hr.izzi.digital/DOS/104/416.html#block-34981) | OŠ TZK – A. 1. 1 - Učenik izvodi i razlikuje različite prirodne oblike kretanja za svladavanje prostora, prepreka i otpora u motoričkoj igri.  GOO – C. 1. 1 - Uključuje se u zajedničke aktivnosti razrednog odjela i izvršava svoj dio zadatka.  OSR – A. 1. 1 - Opisuje svoje želje i interese; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ODR – A. 1. 1 – Razvija komunikativnost i suradništvo. |