**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | HRVATSKI JEZIK I KOMUNIKACIJA | | |
| **TEMA:** | NA KRAJU SMO PRIČE, TO JE DOBAR ZNAK, ZBUNJENI PRVAŠIĆ POSTAO JE ĐAK | | |
| **NASTAVNI SADRŽAJ:** | ANALIZA PISANE PROVJERE | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - odgovara cjelovitom rečenicom  **OŠ HJ A. 1. 2 Učenik sluša jednostavne tekstove.**  - sluša i razumije uputu i postupa prema uputi  **OŠ HJ A. 1. 3 Učenik čita tekstove primjerene početnom opismenjavanju i obilježjima jezičnog razvoja.**  - čita riječi, rečenice, tekstove primjerene početnom opismenjavanju  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - piše velika i mala slova školskoga formalnog pisma  - prepisuje riječi i rečenice  - samostalno piše riječi i rečenice samo naučenim slovima  - piše veliko početno slovo: prva riječ u rečenici, vlastita imena i prezimena ljudi i imena naselja ili mjesta u užem okružju  - piše rečenični znak na kraju rečenice | | |

|  |  |
| --- | --- |
| NASTAVNE SITUACIJE | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. REZULTATI ISPITA**  **Ishod aktivnosti:** učenik razgovara u skladu sa svojim interesima i potrebama; odgovara cjelovitom rečenicom; sluša i razumije uputu i postupa prema uputi.  **Opis aktivnosti:**  Učiteljica/učitelj na sat donosi ispravljene i ocijenjene ispite. Svaki učenik dobiva svoj ispit. Ispit treba pregledati i provjeriti razumije li učenik što mu je u zadatku bilo pogrešno (ukoliko ima grešku).  **2. ISPRAVAK**  **Ishod aktivnosti:** učenik prepisuje riječi i rečenice; ističe pisanje velikog početnog slova: prva riječ u rečenici, vlastita imena i prezimena ljudi i imena naselja ili mjesta u užem okružju; piše rečenični znak na kraju rečenice.  **Opis aktivnosti:**  Učiteljica/učitelj svaki zadatak u kojem netko ima pogrešku zapisuje na ploču, a učenici prepisuju u svoje pisanke (ukoliko su imali pogrešku u tom zadatku).  Učenici koji nisu imali pogreške u ispitu mogu sudjelovati u analizi te vršnjačkoj potpori i vrednovanju. Nakon toga mogu sjesti u kutak za čitanje i čitati strip ili neku slikovnicu. | UKU – A. 1. 3. 3. Kreativno mišljenje: Učenik spontano i kreativno oblikuje i izražava svoje misli i osjećaje pri učenju i rješavanju problema; B. 1. 4. 4. Samovrednovanje/samoprocjena: Na poticaj i uz pomoć učitelja procjenjuje je li uspješno riješio zadatak ili naučio. |