**PRIJEDLOG PRIPREME ZA IZVOĐENJE NASTAVE HRVATSKOGA JEZIKA**

|  |  |  |  |
| --- | --- | --- | --- |
| **IME I PREZIME:** | | **RAZRED:** | **REDNI BROJ SATA:** |
| **PREDMETNO PODRUČJE:** | HRVATSKI JEZIK | | |
| **DOMENA:** | KNJIŽEVNOST I STVARALAŠTVO | | |
| **TEMA:** | PROLJEĆE NAS BOJAMA VESELI, ČUVATI PRIRODU SVE JE ŠTO ŽELI | | |
| **NASTAVNI SADRŽAJ:** | SLUŠANJE BAJKE – KRALJEVIĆ ŽABAC | | |
| **ISHODI:** | **OŠ HJ A. 1. 1 Učenik razgovara i govori u skladu s jezičnim razvojem izražavajući svoje potrebe, misli i osjećaje.**  - razgovara u skladu sa svojim interesima i potrebama poštujući interese i potrebe drugih  - postavlja jednostavna pitanja, odgovara cjelovitom rečenicom  - točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi  - poštuje pravila uljudnoga ophođenja tijekom razgovora  **OŠ HJ A. 1. 2 Učenik sluša jednostavne tekstove.**  - sluša jednostavne tekstove iz različitih izvora  - odgovara na pitanja o slušanome tekstu  - sluša i razumije uputu i postupa prema uputi  **OŠ HJ A. 1. 4 Učenik piše školskim formalnim pismom slova, riječi i kratke rečenice u skladu s jezičnim razvojem.**  - piše velika i mala slova školskoga formalnog pisma  - prepisuje riječi i rečenice  - piše rečenični znak na kraju rečenice  **OŠ HJ B. 1. 1 Učenik izražava svoja zapažanja, misli i osjećaje nakon slušanja/čitanja književnoga teksta i povezuje ih s vlastitim iskustvom.**  - izražava opisane situacije i doživljeno u književnome tekstu riječima, crtežom i pokretom  - govori o čemu razmišlja i kako se osjeća nakon čitanja/slušanja književnoga teksta  **OŠ HJ B. 1. 2 Učenik sluša/čita književni tekst, izražava o čemu tekst govori i prepoznaje književne tekstove prema obliku u skladu s jezičnim** **razvojem i dobi.**  - opisuje situacije, događaje i likove u književnim tekstovima  **OŠ HJ B. 1. 4 Učenik se stvaralački izražava prema vlastitome interesu potaknut različitim iskustvima i doživljajima književnoga teksta.**  - koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i  stvaralačko mišljenje  **OŠ HJ C. 1. 1 Učenik sluša/čita tekst u skladu s početnim opismenjavanjem i pronalazi podatke u tekstu.**  - izdvaja jedan ili više podataka iz teksta prema unaprijed zadanim pitanjima  - crtežom i riječima izražava o čemu tekst govori | | |

|  |  |  |
| --- | --- | --- |
| NASTAVNE SITUACIJE | PRIJEDLOG AKTIVNOSTI U DIGITALNOM OKRUŽENJU | POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA |
| **1. ŠTO ME VESELI**  **Ishod aktivnosti:** učenik razgovara u skladu sa svojim interesima i potrebama; postavlja jednostavna pitanja, odgovara cjelovitom rečenicom; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; poštuje pravila uljudnoga ophođenja tijekom razgovora; sluša i razumije uputu i postupa prema uputi.  **Opis aktivnosti:**  Učiteljica/učitelj razgovara s učenicima o pričama koje vole čitati ili slušati. Učenici nabrajaju svoje omiljene priče. Po čemu se bajka razlikuje od ostalih priča? Koji se nestvarni likovi često pojavljuju u bajkama? Kojim riječima započinje bajka?  **2. ČITANJE PRIČE**  **Ishod aktivnosti:** učenik sluša jednostavne tekstove iz različitih izvora; govori o čemu razmišlja i kako se osjeća nakon čitanja/slušanja književnoga teksta.  **Opis aktivnosti:**  Učenici sjede u krugu. Učiteljica/učitelj objašnjava učenicima zadatak: trebaju pažljivo slušati priču kako bi saznali zašto je princezin otac dozvolio žapcu da večera s njima.  Učiteljica/učitelj čita cijelu priču (zvučna čitanka).  **3. RAZUMIJEM PRIČU**  **Ishod aktivnosti:** učenik izražava opisane situacije i doživljeno u književnome tekstu riječima, crtežom i pokretom; odgovara na pitanja o slušanome tekstu; koristi se jezičnim vještinama, aktivnim rječnikom sa svrhom oblikovanja uradaka u kojima dolazi do izražaja kreativnost, originalnost i stvaralačko mišljenje; razgovara u skladu sa svojim interesima i potrebama; postavlja jednostavna pitanja, odgovara cjelovitom rečenicom; točno intonira rečenicu s obzirom na priopćajnu svrhu i poredak riječi u rečenici u skladu s jezičnim razvojem i dobi; opisuje situacije, događaje i likove u književnim tekstovima.  **Opis aktivnosti:**  Učiteljica/učitelj čita priču po dijelovima. Pitanjima vodi učenike kroz sadržajnu analizu bajke: Koji se likovi pojavljuju u bajci? Koji lik je nestvaran? Gdje se priča događa? Čime se princeza igrala? Što se dogodilo? Tko joj je vratio kuglu? Što je princeza obećala žapcu? Kada je žabac došao u dvor? Kako se princeza ponašala prema njemu? Tko je žapca pozvao na večeru?  **4. ZAPISUJEM**  **Ishod aktivnosti:** učenikizražava opisane situacije i doživljeno u književnome tekstu riječima, crtežom i pokretom; poštuje pravila uljudnoga ophođenja tijekom razgovora; crtežom i riječima izražava o čemu tekst govori; piše velika i mala slova školskoga formalnog pisma; prepisuje riječi i rečenice; piše rečenični znak na kraju rečenice.  **Opis aktivnosti:**  Učenici zajedno s učiteljicom/učiteljem ponavljaju koji su likovi u bajci, koji je tijek radnje i poruka. Učiteljica/učitelj zapisuje na ploču, a učenici u svoje pisanke:  KRALJEVIĆ ŽABAC  LIKOVI: KRALJEVNA, OTAC (KRALJ), ŽABAC (KRALJEVIĆ)  TIJEK RADNJE:  1. KRALJEVNI KUGLA PADA U JEZERO  2. OBEĆANO PRIJATELJSTVO  3. ŽABAC DOLAZI U DVOR  4. KRALJEVNA LJUBI ŽAPCA  5. ŽABAC POSTAJE KRALJEVIĆ  POUKA: NE OBEĆAVAJ ONO ŠTO NE MOŽEŠ ISPUNITI.  Učenici crtaju najzanimljiviji lik ili događaj iz bajke. | Zvučna čitanka: [Kraljević žabac](https://hr.izzi.digital/DOS/104/633.html#block-44837) | OŠ LK – 1. A. 1 - Učenik prepoznaje umjetnost kao način komunikacije i odgovara na različite poticaje likovnim izražavanjem.  GOO – A. 1. 2 - Uz pomoć učitelja navodi primjere kršenja i načine zaštite dječjih prava u svakodnevnim situacijama.  OSR – A. 1. 2 - Emocije iskazuje u skladu sa situacijom i općeprihvaćenim normama; primjenjuje jednostavnije tehnike kontrole emocija; B. 1. 2 - Aktivno sluša, daje i prima povratne informacije i komunicira u skladu s komunikacijskim pravilima; C. 1. 2 - Ponaša se u skladu s pravilima skupine.  UKU – A. 1. 3 - Pokazuje interes prema novome (idejama, pristupima rješavanju problema, situacijama); može izraziti što misli i osjeća o nekom problemu, ideji, situaciji koja mu je bliska; povezuje nove sadržaje s prethodnim znanjem i iskustvima.  ZDR – B. 1. 3. A – Prepoznaje igru kao važnu razvojnu i društvenu aktivnost.  ODR – B. 1. 2 - Primjenjuje komunikacijske, praktične i socijalne vještine; C. 1. 2 - Razlikuje dobar od lošeg odnosa između ljudi; svjestan je važnosti harmoničnih odnosa. |